
U JESEN. 

KATICA AGIĆ. 


Kad u jesen lišće žuti, 

I kad bijesno vjetar vije, 
Moje srce burno kuca 
Kao negda davno prije. 
Kada granje golo strši 
I kad sitno cv'jeće vene, 
I kad tiho sve umire, 

Ja se sjećam uspomene. 


Uspomene bolne, sjetne, 
Kad jesenje jedne noći 
Majka moja izdahnula 
I sklopila zav'jek oči. 

Ah kako je bilo tužno, 
Suze mi se krale same, 
Ljubila sam njene ruke 
Cjelivala mrke prame. 


Ali ona mirna — tiha 
Kao kip — ii* bl’jeda sjena, 
Usta čvrsto zatvorenih 
Ostala je ukočena. 

I na groblju zatrpasmo 
Njezin dragi humak mili 
I jesenje svako doba 
Srce moje zato cvili. 



BOGORODIČINE TREŠNJE. 

(Nastavak). 


J. TRUHELKA. 


— Sviđaju T ti se? I sama Bogorodica obrado¬ 
vala bi im se, reče, da se ispuni šutnja. 

Dragoša prošikne munja sjajne misli. Prošikne 
ga od vrha kose do pete. 

Treba da kupi trešnje i da ih žrtvuje Bogorodici 
a za mamino zdravlje. Sam duh sveti metnuo je riječ 
na babe Klare jezik. On strahovito želi te trešnje, i 
one su mu nešto najmilije u ovaj čas i zato će biti i 
dragome Bogu upravo drage i mile. 

Odmah stane da prevrće po džepovima i da traži 
četvrtak. U Dragoša je bio običaj, da je svoje »novce« 
svakiput spremio u drugi džep. Jedno zbog toga, da 
ga ne bi odmah mogao naći i prebrzo potrošio. A 
drugo zato, da se svi džepovi redom poisprobaju, jer 
ih je imao hvalabogu dosta na svome odijelu — se¬ 
dam, ako se ne varam. U hlačicama dva, u prslučiću 
dva, a u kaputiću čak tri i to jedan prsni, kojim se 
osobito ponosio, jer je nedjeljom iz njega veselo izvi¬ 
rivao krajičak crvenoga rupčića i gizdavo se vijorio 
kao barjačić. 

Pošto nađe četvrtak — a nije ga odmah mogao 
ni da izgrebe, jer su džepovi Dragoševi i osim četvr- 
taka bili krcati svako jakoga blaga dječačkoga, što se 


ovdje ne može sve poimence da nabroji. Ali svak već 
zna, što sve mogu da kriju ti dječiji magazini. Spo- 
menuću samo usput, da je mama jednom, kad je tre¬ 
balo zakrpati parotinu na izvjesnom mjestu, našla u 
hlačnome džepu među ostalim čudesima mrtvu žabu 
u društvu s jednom sušenom šljivom i komadom tvrda 
kruha. Tako dakle Dragoš izgme četvrtak sretno i 
s velikim pouzdanjem pristupi korpi, pokaže prstom 
na trešnji i zapita babu Klaru, po što su, i to glasno 
i načinom, kao da je gotov da ih kupi — đuture, to 
će reći sve poprijeko. 

— Dva krajcara kitica, odsiječe baba Klara i opet 
turi ruku pod maramu i pozorno pogleda na Drago- 
ševe ruke, gdje se sada četvrtak stao da prevrće po 
dlanovima. 

Uzme Dragoš da računa. Dva krajcara kitica. To 
bi on zar za četvrtak dobio samo dvije kitice. 

— Malo je, pomisli i snuždi se. 

— Ako ti je malo, a ti daj više, primiču, nasmije 
se baba Klara. 

Dragoš zine. Nije odmah shvatio. Ali onda po¬ 
žuri i reče: 

— Htio sam kazati, skupe su. Ima u mene samo 
četvrtak, pa bi za nj dobio samo dvije kitice. 

— Taman, odgovori baba, znaš računati. 

Dragoš oklijevaše. Oči mu vrljale između trešanja 
i četvrtaka amo tamo. Balbi Klari počelo nesta'jati str¬ 
pljivosti. Ona je voljela, da se poslovi brže svrše. Eto 
u gimnaziji zvecnulo zvonce, i sad će đaci da izlaze. 
Treba da se riješi ove suviše spore mušterije. 

— No, hoš ili neš? Što si tu stao i zinuo? 

Već je Dragoš htio da odgovori milo za drago i 
da rekne: 

— Ta šta ste vi zinuli na me; Valjda vam ih ne ću 
očima pojesti? 

Ali se u dobri čas sjeti, Kome se moliti, nije mu 
se groziti. Te reče krotko i pomirljivo: 

— Znate, baba Klara, moja je mama bolesna, i 
Kristina je kazala, ako se dragome Bogu ili Majki 
Božjoj žrtvuje 'jedna jako vrijedna stvar, najmilija, 
znate, onda će mama ozdraviti. 

Baba Klara gleda i sluša, ali nije odmah shvatila 
duboki smisao Dragoševih riječi. Zato se na nj izdere: 

— Id' otale, nijesam ja tvoja budala. 

Snuždio se Dragoš, jer se trešnje njemu već tako 
zakopale u srce, da ih prosto više nije mogao da 
iščupa. U očima mu se zavrte dvije suze. 

— Jest, istina je, gospa Klara, »reče i naglasi ne¬ 
hotice riječ -»gospa«, mama će zbilja odmah ozdraviti, 
čim žrtvujem u crkvi trešnje. 

— Pa žrtvuj, more, koliko ti drago. Daj amo če¬ 
tvrtak, a ja tebi trešnje, pa mirna Bosna. 

Dragoš još vazda oklijevajući pruži babi četvrtak, 
a ona njemu dvije kitice. 

Gleda Dragoš čas na svoje ruke, čas na korpu, 
pa će onda žalo štivo : 

— Malo Je, draga gospo Klara, ne znam, hoće li 
dragi Bogo biti zadovoljan. 

— A što bi ti još htio? nestrpljivo će baba Klara, 
jer eno na vrata gimnazije počeli izlaziti rojevi đaka. 

Dragoš pogleda modrim očima, u kojima se još 
jače blistale dvije krupne kapljice. Pogleda tako, da 
mu sad ni baba Klara ne će moći da odoli, makar se 
još tako silila, govoreći: 

— A šta ti misliš, da ću se ja tu s tobom natezati. 
No tu se sama pretrgne u riječi, jer je zapala u mrežu 
Dragoševa modra pogleda, te sad ona ne mogoše kuda, 
već zagrabi u korpu, dodadne mu još jednu kiticu, u 
kojoj su doduše bile samo četiri trešnje, te reče: 

— Evo ti, a sad hajde s mirom. 

Dragoš otabana, pošto spremi trešnje u džepove. 
Ode ravno preko pijace, pa da će k crkvi. Ali pred 
glavnom se stražom ustavi, da prebroji, jesu 1* još sve 
trešnje. Pošto se uvjeri, da ne fali ni jedne, malo po- 
mirisa i tu sad treba po istini reći, da je Dragoš samo 
s najvećim samoprijegorom odolio napasti, da ne 
okuša barem jednu, jesu 1* i slatke. 

I on je junački odolio. Što se žrtvuje Bogu, to se 
ne smije nikako smanjiti ni trošiti, inače žrtva ne 
vrijedi. Tako reče Kristina, a Kristina se u te stvari 
divno razumije. 

Kada dođe crkvi, a ona zaključana. To jest, 
možda i nije, samo je bila zabravijena, a on nije mo¬ 
gao da dokuči bravu, jer je bio još mali. 

Ništa. On će s jutra u jutru s tatom k ranoj misi 
i onda će metnuti trešnje na bijeli oltar. 

Putem kući još je nekoliko puta vadio trešnje, 
mirisao i broj-io i vazda nađe, da ih je bilo ni više ni 


manje nego šesnaest. Kod kuće ih odmah spremi u 
kutiju, gdje su mu bile i druge još neke dragocije- 
nosti. Tako n. pr. jedan drveni general bez obih nogu, 
grudica smole, komad krede, jedna pištaljka, trupčić 
olovke, nekoliko dugmadi i Bog te pita, kakvih još 
stvari, za koje je samo Dragoš znao, čemu su dobre 
i za što su potrebite. Još je -tu bio — ali sasvim na 
dnu u kutu — i jedan cm Švabo, što je nekidan utekao 
iz kuhinje pred Kristininim dželatskim bijesom i spasao 
svoj život u tome Dragoševu zatišju. Jamačno Dragoš 
nije ni znao za toga pribjeglicu, premda ne znam reći, 
bi li mu kidisao životu, jer je Dragoš sa svom živinom 
i puzavom i poletarskom i onom od trke i onom od 
skoka živio u najboljem drugarstvu. 

Dragoš čitavo ono veče svojski se vježbao u teškoj 
i preteškoj kreposti samozataje. On je odmah Kristini 
povjerio svoju nakanu, dakako pod pečatom najdublje 
tajne. I ona ga pohvalila i pogladila po glavi i obe¬ 
ćala, da će mu za sjutra, kao za nedjelju, tako sjajno 
obiksati cipelice, da će biti kao ogledalo. I pravo mu 
davala, što ne će nikome drugome da kaže. Rekla je, 
ne valja se svojim dobrim činima pred svijetom od¬ 
više razmetati. To bi izgledalo kao samohvala. A to 
nije lijepo. 

Međutim treba priznati, da je Dragošu nekoliko 
puta dolazila misao, ne bi li ipak dobro bilo, da se 
barem jedna trešnja okuša. Jer naposljetku valja 
ipak znati, kakova se roba daruje Bogu. Ne možeš ni 
Bogorodici da žrtvuješ samo štogod. 

To si je rekao, kad je treći put prije spavanja 
obišao u mraku svoje trešnje, da ih opipa i prebroji, 
jesu 1’ još sve tamo. I kako je ovako treći put pipao, 
odjednom ostade mu jedno zrno među prstima. 

Sad, šta je to? Dragoš protrne od veselja. Ha, 
zar mu se nije sama dala? On je nije otrgao. Zar bi 
on, kad je za mamino zdravlje? 

I sad, kad je već otrgnuta, šta će s njom drugo 
nego među zube, pa da je kuša. 

Slatka je, to se mora kazati. I sad treba reći, 
Dragoš očaran slatkoćom ove prve trešnje — pomi¬ 
slite: prva je to trešnja u onoj godini! — ne mogaše 
drugačije, nego posegne nanovo u kutiju da okuša, 
ne će li mu se još koja trešnja sama da ponudi. Ali 
u to srećom viknu Kristina, da treba u krevet leći. A 
to je bila sreća i po trešnje i po žrtvu Bogorodici, jer 
se nikako ne može jamčiti, ne bi li Dragoš još iste ve¬ 
čeri onako redom okušavao jednu po jednu, dok ih 
ne bi sve ispreprobao. 

Po noći desila mu se čudna stvar. U neke se pro¬ 
budi d nešto Sušne u kutu među njegovim igračkama. 
Kad pogleda, a to odjednom pred njega iz mraka iše- 
talo, i šetalo na jednotj nozi nešto glavato, okruglo, 
crveno kao krv, veliko kao tikva. Kad bolje pogleda, 
a to stajaše pred njim na tankoj peteljci kao na nozi 
ništa manje nego trešnja, prava pravcata trešnja, go¬ 
lema, rumena, debela. Na njoj do dvije oči, nos, usta 
i — o čuda! — ta usta progovaraju, kao da su prava 
pravćata, ljudskim glasom: 

— To si dakle ti, trešnja reče strogo, koliko je 
već mogla pored prirođene ljupkosti svoje, ti si to, 
koji namjenjuješ trešnje Bogu i Bogorodici, a onda 
ih sam jedeš? Sve smo mi slušale, što si ti govorio 
pred babom Klarom, da ćeš nas pokloniti Majci Božjoj 
a za zdravlje svoje mame. I ponosile smo se i radovale 
se, kako ćemo da vršimo tako časnu službu. A ti, po- 
pašni lakomče, progutnu dvije naših sestara i one sada 


ne mogu s nama da izvrše bogougodno djelo. Odmah 
Aa ih vratiš! 

Dragoša oblio znoj. Savijao se od muke. 

— Kako ću da ih vratim, kad su u mojem želucu? 
Vidiš i sama, da ja to ne mogu. 


To je i ona vidjela. Ali šta će? Nešto treba da 
se učini. Pođe natrag u kut, gdje su zaostale one 
druge. Kad al odonud stanu izlaziti sve jedna po 
jedna. Lijepo išetale na jednoj nozi, pa se uhvatile u 
kolo, i neprestance su još dolazile i bilo ih je, ne zna 





im se broja. Provrvjela čitava soba. Zuji, struže, skače 
i po podu i po stolu, čak se i na Dragošev krevet po- 
pele, pa oko Dragoša, pa i po njemu. 


A Dragoš od strave sve se jače znoji, stenje, hoće 
mamu da zove u pomoć, ali ne može da pusti glasa. 
Naposljetku, kad su se trešnje tako već namnožile, 

da su ispunile svu sobu od vrha do tala, zavrisne na 
glas i — probudi se. Oko njega je bio mračak, samo 
u maminoj sobi kroz staklena vrata sijevala je noćna 
luč. A tamo, gdje je stajao tatin krevet, čulo se ono 
čudno zujanje i struganje — tatino hodanje. 

— No hvala Bogu, da sam se probudio, — pomisli 
Dragoš, okrene se na drugu stranu i odmah zaspi. Prije 
toga još je jednom tvrdo utuvio u glavu, da će sjutra 
zorom odnijeti trešnje u crkvu i da ne će ni primirisati 
više, kamoli koju i okusiti. To i učini. 

Bila je nedjelja. Dragošu nije teško rano ustajati 
i s tatom u crkvu ići. U crkvi nije bilo puno svijeta. 
Nekoliko baba i staraca klečalo u klupama. Pred 
svetim se Florijanom ustavila Kristina. Gospodin mež- 
nar užizao svijeće. Dragoš stane pred bijelim oltarom, 
izvadi trešnje iz džepa i lijepo ih poreda na oltaru, one 
dvije veće kitice jednu kraj druge, a onu manju treću 
u sredinu. Onda siđe i klekne na stepenicu, zagleda se 
u svoje trešnje i uzme se moliti: 

— Dragi Bogo i Majka Božja, daj da ozdravi moja 
mama. 

I tako moleći se Bogu gledao u trešnje, kako se 
to lijepo crvene spram bijela oltara, pa pogleda i na 
sliku Majke Božje, da li ona vidi, šta joj je on tu donio. 
A njemu se učinilo, kao da su trešnje rasle i množile 
se i crvenjele se kao ružice. I bilo mu je drago. Sada 
više nije ni mislio, da bi ih jeo, samo je mislio, da im 
se dragi Bogo raduje, jer su tako lijepe. 

U to zvekne zvonce i odmah zatim zabruje orgulje. 
Dragoš se trgne. To svira tata njegov, i Dragoš treba 
da pomogne tati pjevati. Lijepo klecne dva puta pred 
oltarom, prekrsti se i ode na kor. Tu odmah stane 
k osloncu, pritisne nos uz pregradu kroza šupljinu iz¬ 
među izrezanoga vinova lišća i grozdova pa pogleda 
dolje, da vidi, jesu li uistinu njegove 'trešnje na mjestu. 
Jesu, hvala Bogu, i Dragoš veselo zapjeva s tatom 
»Svet, svet, svet!« 

Poslije kod pjevanja dođe mu odjednom napamet 
misao i on se od te misli čisto zapanji. Šta će biti — 
s onim trešnjama? Ko će ih najposlije da pojede? Dragi 
Bogo? Ali on je duh i svi nebesnici su duhovi, a dusi 
niti jedu niti piju, jer im i ne treba. 

Zabrine se Dragoš za svoju žrtvu. Na povratku 
kući stane da pita tatu: 

— Tata? 

Tata je zamišljen, ne odgovara. Dragoš zaintači: 

— Tata? 

— No, šta ćeš? 

— Tata, je li, tata, šta biva od onih stvari, što ljudi 
žrtvuju dragomu Bogu, kad ga oni mole, da im štogod 
učini ili poda ili. . . 

— Kako ti to misliš? 

— No znaš, tata, kad nešto žrtvuju, da im boles¬ 
nik ozdravi ili tako i daju svijeće ili drugo što. 

— Svijeće se pale u crkvi, — odgovori tata. 

— Da, to znam, ali druge stvari? — oklijevaše 
Dragoš, — na priliku — trešnje? 

— Trešnje? A ko daruje trešnje? — nasmije se 
tata. — No i za njih našla bi se mušterija. Jamačno 
pozobala bi ih djeca crkvenjakova. 

— A joj, moje trešnje! — izlane se Dragoš i stane 
kao ukopan. 

— Tvoje trešnje? 0 kakvim se to trešnjama tebi 
tlapi? — pita tata začuđeno. 

Dragoš ne odgovori, nego čim dođe kući s tatom, 
smjesta se okrene i vrati u crkvu, da vidi, jesu li tre¬ 


šnje još na mjestu. I gle, bile su još onako, kako ih je 
Dragoš poredao. 

Sad se on smireno vrati kući. Tata se valjda pre¬ 
vario, da će ih crkvenjakova djeca pojesti. Ta pozna 
ih on, to je bio Sepl i Hanzl. Pa zar oni da pojedu nje¬ 
gove, t. j. bogorodičine trešnje, što ih je on žrtvovao? 

Čitav dan ta ga misao nije ostavila. S Kristinom se 
o tome nije mogao posavjetovati, jer je bila nedjelja, 
a u nedjelju ona ima pune ruke posla. Ni kuma nije 
bila raspoložena, da se s Dragošem razgovara, a ni 
tata, jer je mami taj dan bilo vrlo, vrlo rđavo. Svi su 
bili zabrinuti, i gospodin doktor dolazio dva puta i 
Dragošu se zaprijetio, da bude miran i dobar. I Anica 
i Ćiro šuljali se pokunjeni i zaplašena lica iz kuće na 
dvor, s dvora u kuću. 

Tako se i Dragoš pokunjio i videći općenitu zabri¬ 
nutost imao je s tim veću želju, da se kome povjeri i 
da ga kogod utvrdi u njegovu ufanju, da će njegove 
trešnje mami povratiti zdravlje. A da se kome uzmogne 
povjeriti, i njega bi samoga utješilo. 

Tako se namjeri na Anicu, kad je besposleno sta¬ 
jala u kuhinji kraj prozora i tužna lica pogledavala 
spram vrata mamine sobe. Pristupi dakle k seki i šapne 
tajanstveno: 

— Slušaj, Anice, ja sam nešto učinio, od čega će 
dati Bogo, da mama ozdravi. 

— A šta si ti učinio? zapita onda i pogleda s nekom 
sumnjom u bracu. 

— Tako. Kupio sam za četvrtak, znaš za onaj, što 
sam ga dobio od tate, kupio trešanja i žrtvovao na 
bijeli oltar Majci Božjoj. Znaš? I molio se Bogu, i on 
će dati, i mama ne će umrijeti. Vidjećeš! 

— Jao, ne kaži, ne izgovaraj tu riječ! — zgranu se 
Anica i zatrpa rukom bratova usta. 

— Pa ja ne kažem! Ja sam samo dao trešnje, da 
dragi Bog ozdravi mamu. Znaš, šta je Kristina jučer 
rekla, kako se žr-žrtv-žrtvuje nešto najmilije? I odnijela 
je svijeću u crkvu svetome Anti. 

Anica je sada razumjela. Ali samo s pola svijesti. 
Druga polovica bila je puna brige i straha za mamom. 
Vidi na svima, da se nešto strašno sprema na porodicu. 
Kadgod pita kumu, kako je mami, kuma samo zabri¬ 
nuto uzvraća glavom. Anica bi htjela mami u sobu, ali 
ne da kuma, uznemirila bi mamu. Tako Anica ponijela 
u svome malom srcu golemu brigu i nije znala, šta će 
s njom, kuda će s njom. Ne može da uči zadaće, a i 
onako ne ide u školu, jer ju je trebalo kod kuće za 
svakakve male službice, n. pr. otrči u ljekarnu po lije¬ 
kove, pomogni u kućnome poslu Kristini ili drugo što. 

Da joj barem dopuste da zaviri mami u sobu. Od¬ 
mah bi joj lakše bilo. Napokon i to doživi. Kuma je 
morala na skok svojoj kući u donji grad, jer je po¬ 
sljednja kiša procurila kroz krov pa probila tavan od 
sobe. Trebalo je što brže krov popraviti. Posadi Anicu 
do podnožja mamina kreveta i uputi je, kako će mamu 
da dvori. 

Anica se smjesti na niskoj stoličici pa se zagleda 
mami u lice. 

— Sirota mama, koliko je samo boli. Tako teško 
diše. Samo da hoće ozdraviti. 

I onda uzme pomalo da čita iz knjige, što joj ju je 
posudila Melanka. Tu su bile svakakve prekrasne 
priče, ali od svih jedna je Anicu naročito osvojila i po¬ 
tresla. Bio je jedamput mlad ribar i oženio se vodenom 
gospođom. I bili su sretni i imali svoju djecu. Kad ali 
jednoga dana vodena gospođa ostavi muža i djecu i 

vrati se opet u rijeku, odakle je i došla. I ostaše joj 
žalosna djeca i muž. Djeca su danju i noću dozivala 
majku, ali ona nije dolazila. Jedne noći nije mogla više 
da sluša dječije cvilenje i ona se vrati, pokrije djecu i 
u zoru je opet nestade. Odsada je ona dolazila svake 


noći, bdjela nad djecom, a kad svane, ništa od nje nije 
bilo vidjeti osim vodena traga, kuda se povlačila njena 
dugačka haljina. 

Od te priče Anica je ostala vrlo zamišljena i uz¬ 
nemirena. Gleda mamu i strah je hvata, što tako leži 



zatvorenih očiju i kao da ništa ne zna za sebe. I Anica 
u svom srcu stane da -se moli: 

— Bože, dragi Bože, — govorila u svom srcu, — 
očuvaj mi moju milu majku. 


Pade joj na pamet, što je Kristina jutros tiho rekla 
kumi, ali Anica je ipak čula. Rekla je: 

— Šta veli gospodin doktor? Hoće li umrijeti moja 
dobra gospa? 

-U Božjoj je ruci, — odgovorila je kuma. 

I Aničino se malo srce stegne. U svome jadu i 
fitrahtt ne drugo već zašapće kroz pridušen plač: 

— Mama, slatka mama! 

I mama otvori umorne oči. Ona je zar čula, što je 
kćerka šaptala u svome srcu. Kad je ugledala Anicu 
kraj sebe rasplakalu, preleti joj preko izmučena lica. 
osmijeh tako sladak i mio, da je bio kao odsjevak 
sunca kroz oblak i maglu. I Anici se od toga smiješka 
srce odmah prelije, kao kad na ognju mlijeko prekipi 
Čitava joj se duša topila u njemu kao vosak na suncu, 
i suze je obliše, ali hrabro ustavi jecanje, ta ne smije 
mame da uznemiri. Ali ne mogaše da barem ne uzme 
ljubili majčinu ruku, vruću, iznemoglu i zakopa lice 
pod majčino pazuho i zašapće prigušeno: 

— Mama, slatka mama, nemoj umrijeti... 

Mati pritisne glavicu svoga djeteta uza se i reče 

tiho: 

— Šuti, dijete moje, daće Bog i Božja mati, da ne 
umrem. 

Pa gdje bi mati i mogla da umre, kad pomisli na 
svoju djecu i koliko je ona trebaju i vole i kako bi 
ostala bijedna bćz nje? Ta od mrtvih probudiće se 
majka, kad bi se sjetila svoje dječice, gdje ostadoše bez 
nje. I mati pregne sa svom snagom svoje volje i uzdahne 
pa se preporuči u Božju milost. 

— Još ja ne mogu da umrem, Bože milostivi, ioš 
oni mene trebaju. 

I pomiluje Anicu po glavici i opet zaklopi oči. 

A Anica malo utješena opet sjedne tiho k pod¬ 
nožju kreveta i zagleda se čas u lice svoje majke čas 
u sliku Bogorodice, što je visjela više glave mamine. 
I nikada joj se lice Majke Božje nije učinilo tako divno 
: sveto, tako dobro i milo kao danas. I što ju je više 
gledala, to joj se činila poznatija. I najedamput pri¬ 
mijeti, — ta kako to već odavno nije vidjela? — pri¬ 
mijeti, da je lice Majke Božje sasvim nalik na njezin i 
mamu. Isto istacko lice i u mame. Isto vedro čelo i 
sjajno, iste oči mile i dobre, ista usta sa slatkim osmje¬ 
hom. I sada joj se u duši pomiješale obje majke, da ih 
već nije mogla da razluči: je li ona slika tamo njena 
mama, ili u krevetu leži bolesna Majka Božja? I to 
će tako i ostati. Odsada će Anica uvijek misliti na svoju 
mamu kao na Majku Božju, a kad bude mislila na Bo¬ 
gorodicu, pred očima biće joj lik njene mame. 

I to se Anici sada učinilo kao kakovo čudo. Zar 
ona nije tako često razmišljala o čudesima, koja su se 
u stara vremena događala, i o kojima je gospodin ka¬ 
teheta pričao? Koliko li puta nije željela, da bi se i njoj 
jednom kakovo čudo dogodilo. Da to nije takovo čudo, 
Što joj se pomiješale obje majke, i ona ih sada zapravo 
ne može drugačije ni da zamišlja nego kao jednu jedinu? 

Ali ako je to čudo, onda tu treba nešto i ona da 
učini. Šta ono malo prvo reče mama: 

— Daće Bog i Majka Požja! 

Da bude dao Bog i Majka Božja, valja i ona nešto 
da da. Jer ako će majka da poživi, učiniće to Bog za 
njih, za djecu. I zar Dragoš, onako mali, nije učinio 
Žrtvu, a ona zar da za njim zaostane? 

On je žrtvovao prve trešnje. To je dakako djeti¬ 
njasto. Ali on i jest još dijete. Ali ona, što da ona 
žrtvuje za mamino zdravlje? 

Stane brzo da misli i da prevrće po glavi svu 
svoju imovinu u knjigama, u igračkama, u odijelu i na¬ 
kitu. Sve što ima, dobila je od mame ili od tate, pa 


zar ne Hi bilo dosta da daruje Bogu. Nešto bi to mo¬ 
ralo biti njezino, sopstveno, i što joj je vrlo, vrlo drago. 

•I sad ofta najednom zna, šta je to: to je njezina 
Je Jika, Jest, Jelica joj je od svega, što ima, najdraža. 
N e meće li mama često, Anica će podnijeti i glad i žeđu 
i na '• zaboraviti, kad se igra s onom lutkom. I to 
je bi ^ istina. Nju je dobila na Božić, dakle je od Boga, 
pa će je ona opet i da vrati. 

D akle žrtvovaće lutku. Može li se to? Slušala je 
ona i t fledala, kako žene u crkvu nose nesamo cvijeće 
nego i cđlarnjake, zlatne nakite i drugo. Ama lutke? 

Ali tijfena joj je gospođica jednom pričala, da su u 
davna vr. djevojke — ne zna više, u kojoj li zemlji 

i carevini — žrtvovale svoje lutke nekakovoj svojoj 
božici... 

Anica 4 '»koči kao ubodena. Da, sad tu više nema 
oklijevanja. Ona će da daruje Majci Božjoj svoju naj¬ 
ljepšu i najm iliju lutku Jelicu, da bi se Bog smilovao 
i majku njezii ni ozdravio. 

No — mo žđa bi ipak dobro bilo, da se najprije 
raspita u gospe Klina katehete? On će ju još najbolje 
znati da svjetuje. Da pita Kristu, ona bi možda mislila, 
da Anica hoće da .se povede za Dragošem. A to bi ipak 
bila sramota, da m 1a, starija, mora istom da se ugleda 
u primjer mlađega brata, mjesto da je njoj prvoj palo 
na pamet, što treba raditi, da se u Boga izmoli mamino 
zdravlje. 

Oko podne do šla kuma i opet preuzela dvorbu 
kod mame. Anicu je otpravila iz bolesničke sobe na 
zrak, pošto ju je podvalila, da je tako savjesno dvorila 
mamu. Sve je točno izvršila; davala mami lijekove, na- 
ravnavala krevet i uzglavlje, trljala octom ruke i noge 
i čelo i prsa, sve kalio ju je kuma bila uputila. I mama 
je počesto zadovoljno klimala glavom, da joj to godi. 

Ali onu noć Anica usni strašan san. Prisuilo joj se, 
da je neka vrlo moćna i bogata gospođa zadobila vlast 
nad čitavom njihovom kućom. Najprije istjerala mamu, 
a onda će da bude mjesto mame gospodarica u kući 
Spremila je veliku gozbu i sve Aničine školske dru¬ 
garice bile su pozvane, a gozba se imala držati u samoj 
školi. Mama je morala da dvori goste i sve da priredi 
i da dočekuje svatove. Anica je sjedjela s mamom pred 
školskom sobom na stepenici l strašno je plakala i pla¬ 
čući grlila svoju mamu. Onda su dolazili svatovi, sve 
njezine drugarice, jedna po jedna kraj njih prolazile ii 
sobu. Dođe i ona silna gospođa, visoka krupna u svile¬ 
noj haljini, ohola držanja i okrutna pogleda. Prođe i 
ne pogleda u mamu ni u Anicu. Za njom eto ti tata u 
crnom odijelu, strašno tužan u licu i žalosno pogleda u 
mamu i Anicu, pa se zaplače i on i sve se njih troje 
grlilo i plakalo. 

Tu se Anica srećom probudi, jer joj je srdašce od 
žalosti goleme bilo prepuno i ne bi je više moglo da 
snosi. Pred njom stajao tata sa svijećom u ruci: 

— Šta ti je? Zašto plačeš? Boli li te štogod? — 
pitao zabrinuto. 

— Sanjala sam ružno. Tata, ja bih htjela k mami. 
Smijem li? 

Šta će tata? Mama je bolesna, ne smijemo je uz¬ 
nemiriti. Ali u to je fino majčino uho već čulo i ono 
zovne tatu slabim glasom: 

— Tata, donesi je ovamo. 

Ta ona je prva i čula, gdje Anica jeca i poslala 
jtatu, da vidi, šta je. 

(Nastavit će se.) 

LJUDSKA LUDOST. 


K zapovjedništvu dovedoše dva' talijanska voj¬ 
nika, koji prebjegoše na našu stranu. Jedan bijaše na¬ 
rednik, a drugi prosti vojnik. Mene pozvaše, da budem 
tumač kod sastavljanja zapisnika. 

— Zašto prebjegoste? — zapitah, pa pogledah na 
sat, da uzmognem u zapisniku ustanoviti doba. I na¬ 
rednik izvadi svoj sat, pa mi ga slavodobitno pokaže. 


FR. NOVLJ 4.N7 

i 

— Evo, — reče-, — ure se slažu, a ljudi se ne 
mogu složiti! 

Pogledah, a njegov sat točno pokazuje osam sati 
i četiri minule kao i moj. 

— Zato prebjegosmo, — reče prosti vojnik, — jer 
ne ćemo ljude da ubijamo. 

— Zato, — doda narednik, — jer su ure pametnije 
nego ljudi! 


SEKA I STARI TANASIJA. 


Kako je sva Krajina bila u neku ruku velika vo~ 
jara, gdje je svaka muška glava bila tako reći od ko¬ 
lijevke do groba vojnik, bijahu u svakom većem mjestu 
namješteni oficiri, koji su sve nadgledali, na vježbe po¬ 
zivali, pravdu krojili, u boj zvali, a kad je car zvao u 
boj, trebalo je poći, pa bilo i na rođena brata. 

U to je doba bio u Štikadi u Lici oficir s brojnom 
obitelji. Imao je i kćerkicu, koju su zvali Seka. Seka 
je imala veliku dužnost. Svako je jutro morala nositi 
kavu starom Tanasiji. Drevni je to starac, koji je bio 
još kod njenoga djeda majora Mate najpouzdaniji se- 
režan, dok su Likom još hajduci činili rusvaja. Kako 
je bio star i nemoćan i nije mogao raditi, bio je od 
svojih slabo pažen. — Zahvalna i vrijedna mati male 
seke nije zaboravila na vjernoga Tanasiju. Slala mu 
po maloj uvijek kakovo milošte. 

Dijete ko dijete, pa bi se i Seka višeput radije 
igrala ili ostala kod kuće, ali dužnost je dužnost pa i 
u dobrotvornosti. I ona je tu dužnost vršila. — Jednog 
jutra zove i opet mati: 

»Seko, odnesi ručak starom Tanasiji!« 

U kući je baš neka slava, pa bi Seka voljela ostati 
kod kuće i u taj tren poželi, da već jednom umre stari 
Tanasija, jer je već i onako dosta star, pa mu barem 
ne će morati nositi ručka. Ali mati stroga, i Seki je red 
poslušati. 


ZLATA KOVAČEVIČKA LOPAŠIĆEVA. 

Pođe dijete do Tanasdjane kuće. Kad tamo, oku¬ 
pili se ondje ljudi i razgovaraju. Seka pođe bliže i 
opazi, kako se pod stogom pružio mrtav stari Tanasija. 
Žene sabrane oko njega govore maloj: »Ne mariš mu, 
Seko, nositi ručka; on ga više ne treba. Smirio se Ta- 
nasija zanavijek.« 

Rasplače se Seka gorko i pobježe kući. Svi se uku¬ 
ćani sjate oko nje. Jedva izmuca, da je umro stari Ta¬ 
nasija i zapade opet u grčevit plač. Mati je tješi: »Ne 
plači, dijete, Tanasija je bio star, pa je morao umrijeti. 
Smrti ne može nitko izbjeći.« 

Ali Seka sve više jeca. Napokon će kroz plač: 
»Nije umro Tanasija, što je star, već zato, jer sam mu 
ja to poželjela!« 

I jedva utješe dijete i umire njezinu savjest. 

Na seku je to ipak djelovalo, i ona nije mogla za¬ 
boraviti starog Tanasije. — Vidjela je još kao dijete, 
kako treba da se ljudi ljube i paze međusobno bez ob¬ 
zira na stalež i vjeru, vidjela je, da se ta ljubav ne da 
iskorijeniti niti vojničkim zaptom, pa je to ponijela i 
u život. Seka je rasla, postala valjana djevojka, dobra 
žena i uzorna majka. Ljubila je svoj narod i domovinu 
svim svojim žarom, i da joj je Gospod dao da doživi ve¬ 
lika dane našeg oslobođenja, ona bi to shvatila i ra¬ 
zumjela onako, kako je ispravno. Ta ideal je njezin 
bio srećna domovina oslobođena gospodara tuđina, a 
brat joj je bio mio, koje vjere bio. 


BABIN VIR. 

(Po narod, pripovijedanju). 


MARTIN ROBOTIĆ 


Svuda vlada gusta tama 
Vani nikog sad već nema, 
No u kuli Arslan-age 
Nekakva se četa sprema. 

Kud će aga, kamo li će 
Sa tom četom sada poći, 
Kuda silnik opet ide 
Sada tek po kasnoj noći? 

II’ će harat čije dvore, 

Ili mučit bijednu raju 
Sirotani valjda tužni 
Da mu harač opet daju? 


Ne će aga ništa slična, 

Sa četom on stupa muče 
Na kraj gradu već u polje 
Do malene neke kuće. 

Tu unutra aga stupi 
Vjerni momci za njim slijede 
U kućicu sirotinjsku 
S malo hljeba, više bijede. 

Saru s lijepom kćeri Zorom 
Nađoše tu u komori 
Pokraj male peći sjede, 

Gdje plamečak mirno gori. 

Je F se aga prevario, 

Kad ovamo on baš dođe, 

Što bi imo sad tražiti 

Kod sirota ovih ovdje? 

Kad na jednom ko iz kabla 

Iz oblaka pljusak stade; 

Svatko sebe zamotava, 

Sužnja pazit nema kade. 

Nije Arslan-aga, nije 

Mogao se prevariti, 

Jer baš ovdje ima Ture 

Mnogih stvari obaviti. 

U oluji ovoj noćnoj 

Nadje korist Zora tada 

Pa aginoj četi krišom 

Kući bjegne iznenada. 

Od svih naime gradskih djeva 

Aginoj po ljutoj želji 

Na konak mu mora doći 

Jedna u dvor u nedelji. 

Još bi majku da pokopa 

Ove noći prije zore, 

A kad ta je briga mine, 

Tad će pobjeć’ kud u gore. 

Te sad došo red na Zorku, 

Ali ona tam’ ne pođe 

Zato evo sada age 

Po ovakoj noći dođe. 

No u kuli spazi aga, 

Da u četi Zore nije, 

I već natrag bijesan hrli, 

Da je nađe i ubije. 

»Dobra večer!« grmi aga, 

»Gorka će vam, mislim, biti, 

Ti zar dakle nisi htjela 

Moju želju ispuniti.« 

Spazivši je u dvorištu 

Iznad groba majke svoje 

Viknu: »Zemlja nek vas ima 
Zagrljene obadvoje.« 

Zamukoše obje žene 

Ni jedna se ne pomiče, 

»Deder, momci, vodite je, 

Što stojite«, aga viče. 

Zavitlani mač po zraku 

U grudima bit će smjesta, 

AF najednom propadoše: 

Zore, majke, age nesta. 

Momci hrupe, ali majka 

Ne da kćerku da joj vode, 

Razljutiv se aga skoči 

U grudi joj mač zabode. 

Iz groba se uzvor javi 

Kuću i vrt sve prelije, 

Jezero se već talasa, 

Ko da drugo bilo nije. 

Iz grudiju mrtve Sare 

Mlaz po zemlji krvi rigne, 

A pram Zori okrenuv se 

Četi aga samo migne. 

Od tog doba osta tako 

Na Babinu viru krikne, 

I nad vodom mač zasine. 

AF još i sad noćnom dobom, 

Pograbljenu momci djevu 

Tad u mrklu noć povedu 

I bijahu već zamalo 

Age kuli na dogledu. 

Kažu ljudi za mladine 

Samo vrbe tiho šušte, 

Tu života nema više 

Kad ih noćni lahor njiše. 


ČOBANIN MILE 

DRAGUTIN NEMET 


Dan poslije Ilinja osvanuo je bez sunca. Kuća je 
bila u neredu, kako su ije dan prije ostavili veseli gosti. 

Ja nijesam mogao podnositi taj kaos i izišao sam iz 
kuće, dok se sve to ne uredi. 

Došavši na kraj sela uputim se prema šumici, koja 
je bila obasuta sivom jutarnjom maglom. Idući sta¬ 
zom uz zidanu cestu gledao sam pod noge, da ne 
stanem na ono mnogo, sa ceste rasuto kamenje. Preko¬ 
račivao sam ga ili sam ga nogom šorao u šanac. Nijesam 
se ni obazirao na one iznad šume nagomilane sive ob¬ 
lake, niti na one druge nad »Vučicom«, kako se šire 
i zasićuju cijeli kraj nečim tmurnim i dosadnim. 

Onamo u polju podaleko od mene zacilikalo zvonce. 
Na strništu rasulo se krdo ovaca i bjelasalo se u olov¬ 
noj pozadini. Cilik zvonca ovna prethodnika zabren- 
čao bi sad jače sad slabije. Po strani stajao je starac 


čobanin naslonjen na svoju čobansku kuku, a pas po¬ 
magač ležao mu budan uz noge. 

Pođem prema starcu, da utučem malo vremena. 
On se ne makne i na moij pozdrav slabo kimne glavom 
dodirnuvši se tek jednim prstom klopava šešira. 

— Što si i ti kiseo kao i ovo vrijeme? upitam ga. 
Ha; ni sam ne znam, eto ... to vrijeme, a i godine su 
krive. 

Koliko ti je? 

Sedamdeset i treća ... a proživio sam dosta toga, 
pa nije ni čudo. 

Vilovo si zamlada, je li? 

Ne mogu se baš tim pofaliti. 

Što zar ti ututanj otišle godine? 

Skoro ututanj! uzdahne on . . . 

Po izgledu bio si kršan . . . 

Bio sam . . . al’ u što mi sve to . . . reče i izvadi 
mjehur s duhanom . . . utrošio sam snagu, ne u radu 
ni u kolu, već u gori — bez kuće i kućišta; bez meka 
krila djevojačkog u gori hajdukujući ko i druga moja 
nesretna braća. Od svoje osamnaeste godine prebijao 
sam se po gori sakrivajući se pred turskom silom i ču¬ 
vajući svoiju rusu glavu ... da je skupo dadem u za¬ 
mjenu . . . 

Od Turčina si je čuvo . . . 

Da od Turčina gospodine, koji nije znao za boga 
ni za dušu, koji nas je na vjeru ubijao, koji je raji jata¬ 
ganom i kuburom krojio pravdu. 

A ti njemu istom mjerom plaćo. 

Istom, ako ne i ljućom . . . al' kakova korist, kad 
izguibih sve svoje ... i braću i majku i ognjište. 

A gdje si ih bolan izgubio? 

U Bosni, gospodine, nanosila se slave i poštenja. 

Ti si dakle bosanac? . . . 

Da, bosanac . . . 

Pa kazuj mi, rad šta si uskočio u hajduke? . . . 

Radi brata, koga ubiše Turci . . . 

A zašto ga ubiše? 

Drž Garo! . . . kreni ih ovamo! . . . napucka on 
najednom pseto, da odbije ovce od kukuruza . . . mje¬ 
sto da mi odgovori. 

Pseto skoči i potrči k ovcama . . . 

Ne daj tamo! 

Garo zala ja i krene ovce od kukuruza, one u stisci 
odbježaše lijevo, da im Garo ne pogrize noge . . . 

Dosta . . . Garo . . . 

Krasno pseto . . . reknem . . . kad sam vidio, ko¬ 
likom vještinom obavi zapovijed . . . 

Čobanu je pseto i desna i lijeva ruka, rekne on 
gledajući Garova, koji mu opet legne uz noge . . . 

Da mi nema njega . . . nastavi starac ... ne bih 
mogao u ovim svojim godinama čuvati ovce. 

Vjerujem Ti! 

On je čuvar, ja tek zapovjednik . . . 

Vidio sam . . . 

Već me služi dvanaest godina ... a dobar je . . . 
i jako poslušan . . . 

Ja sam gledao pseto ... i bio sam mu skoro za¬ 
hvalan za ono, što čini starcu . . . 

Najednom zasvira nakraj sela s početka sitno i 
otegnuto, a onda prekidno . .. kratko . . . 

Vršaći stroj . . . reknem . . . 

Da vidio sam, kad su ga prevlačili ... a velik je. 
i nov je . . . 

Da kupljen je tek ovoga ljeta . . . 

A kod nas tamo preko toga nema . . . bar dok 
sam ja tamo bio . . . Naši nijesu »mašinu« poznavali . . . 
mlatili su i konjima vršili . . . Mučno je to bilo ... pa 
opet sve Turčin uzimao . . . 

Teško Vam je bilo, je li? 

I to teško još bi se podnijelo, da nije bilo težeg 
zuluma rekne starac. 

A taj niste mogli podnijeti? 

Ne! — odreže kratko. 

A koji je tebe otjerao u goru? . . . 

Zuj vršaćeg stroja odjekivao je na mahove sve jače 
i jače dižući se postepeno u više tonove, da se časom 
umiri i prijeđe u krupnije i tiše. 

Starac se nakašlje i stane pripovijedati. 

II. 

Bilo nas je uz majku tri brata . . . Oca nijesam za¬ 
pamtio ... Ja sam bio najstariji, a majka i mlađa mi 


braća stisla se uza me. Bio sam im hranitelj i brani¬ 
telj ... a oni moji čuvari . . . Kada se naljutim na tur¬ 
sku pravdu, tišali me . . . umirivali ... Ja sam po¬ 
puštao poradi njih . . . 

Jednoga dana nijesu me mogli umiriti . . . Prevršila 
se mjera. 

Turci dođoše po harač ... to jest dođoše ,da iz¬ 
vide, imamo li što sakriveno, jer im nije bilo dosta, 
što dadosmo . . Ja nijesam bio kod kuće . . . Otišao 
sam s najmlađim Ilijom po sijeno, a Petar s majkom 
ostao kod kuće. 

Turci izvidili — tako mi pripovijedala majka . . . 
i našli nešto vune ... i htjedoše da i to odnesu . . . 
Petar se uskosio pa ne da . . . Odnijeli ste, veli, šta 
vam pripada, a ovo je naše . . . Došlo do kavge ... a 
Turčin se maši za pojas i jataganom raspori brata. 

Stade jauk majke . . . 

Uto dopaide ja s Ilijom u avliju. — Jauk majčin 
ne dade mi, da ispregnem krave . . . nego se natisnem 
u kuću . . . 

Avaj sine . . . dočeka me majka . . . pogibe nam 
Pero od Turaka . . . 

Ja zadrhćem u majčinu zagrljaju . . . 

Gdje su Turci? upitam je suho . . . 

U kući su . . . sjeli da ručaju . . . 

Koliki su? . . . 

Trojica su ... ne vidla ih majka . . . 

I ne će ih, tako mi Petrove krvi . . . reknem i 
poletim u vajat, pa dohvatim pušku sindžirliju, napnem 
oba kokota i poletim tamo, gdje su Turci ručali, otvo¬ 
rim širom vrata i odmah iz jedne cijevi saspem olovo u 
prvoga, a iz druge oborim drugoga Turčina . . . Treći 
mi umače . . . Majka zakuka, a ja je gledah bezumo 
i ludo . . . 

Ona ciči ko ljuta godina: Pleme će nam, sine, 
istrijebiti . . . 

Ne će majko . . . tako mi tvog mlijeka . . . tri- 
jebit ću ih ko šugave ovce . . . samo daj mi poput- 
binu, majko ... u goru ću, da osvetim brata . . . 

Ja još u riječi, al dotrča Mane iz donjeg kraja 
sela . . . 

Što je Mane? 

Bježi, Mile . . . Turci uzbjesnili, pa će ljuti uda¬ 
rit’ na Tebe . . . 

Bježi, sine, bježi . . . navalila majka, da i Tebe 
ne gledam nijemoga . . . 

Ja poletim u vajat po oružje . . . uzmem pušku 
sindžirliju, a dvije male zataknem za pojas i jatagan 
skinem sa eksera, a s police zaire, što nađoh . . . 

Zbogom, nano! 

Zbogom, sine . . . ranče moj mileni . . . slabo 
te se nagledala majka . . . 

Zbogom, lijo . . . 

Zbogom, bajo . . . 

Još jednom se ogledam po svome ... i odbih 
se u goru . . . 

Starac uzdahne i rastužen s prošlih uspomena, pre¬ 
stane pripovijedati ... 

Mene ije zanijelo njegovo pričanje u eru onoga 
crnoga odsjeka povijesti naših ljudi, naše braće, 
koji pod jarmom teškog robovanja zaostadoše za dru¬ 
gim prosvijetljenim narodima ... I bude mi teško . . . 

Zašto je baš moj rod zatekla ta nemila sudbina, 
da u obrani svoga doma, svojih milih i svoje glave 
zahiri, podivlja . . . 

Da, odbjegoh — progovori starac, otresavši se 
krvnih uspomena — postadoh hajdukom ... da u 

društvu sa zvjerinjem planinskim proživljujem dane 
slobodarstva ... da odande is visova kršnih sudim 
pravo zatorniku svome. 

Ja sam se široko zagledao u starca. 

Ho, ćako . . . vikne starac na osamarenog ma¬ 
garca i pođe k njemu . . . kuda tamo? . . . Ostavljaš 
ovce ... ti lopove ... je li? 

Magarac podigne glavu i gledao ga nekako s ne¬ 
razumijevanjem ... dok ga nije čoban batinom odag¬ 
nao među ovce . . . 

III. 

Pa kako dokrajči s tim hajdukovanjem? upitam 
starca, kada se vratio . . . 

Dosadilo mi . . . makar sam uživao . . . kad je 
trebalo kojega silnika kazniti ili koga od svoga osve¬ 
titi . . . 

A bilo toga dosta? 

Bilo je . . . a naši nam neumorno . . . prokazi¬ 
vali takove ... Mi ih osvećivasmo . . . valjalo je Tur¬ 
čina zastrašiti . . . 

A je li išlo? . . . 

Bilo ih je, koji su nas se bojali, ali i takovih, koji 
uza sve opomene i prijetnje mučili naše još bjesomuč- 
nije . . . upravo zvjerski. 

Takov je bio i Ibrahim paša ... al’ ga i dotu- 
kosmo ko nijednog njegovoga . . . 

Daj pričaj, kako s njim savršiste? 

Doču-smo za njega od odbjeglice Marka Šujića. 
Bio taj paša jedan od najvećih zulumćara, koji je ne¬ 
milice utjerivao harač u -svom pašaluku . . . Bijednoj 
raji otimao je sve, do čega je došao i nakrcao svoje 
dvore blagom svakojakim . . . Imo punu riznicu zlata, 
ambari se svijali od hrane . . . Al to sve ne bijaše dosta 
škrtome paši . . . gulio je raju i nadalje, da je jadna 
stenjala pod pašom . . . 

Kad je jednom dodijalo sirotinji, pobuni se protiv 
haračlija. Tada paša dade povješati najuglednije ka- 
ure ... i odnijeti, što se nosit dalo. — To dočujemo 
— i odlučimo udariti na pašu . . . 

Provalismo brda i doline putujući po noći, tako 
dođosmo do njegova pašaluka i tu se našima pro- 
kazasmo. Oni nas lijepo opremiše . . . Obukosmo se 
u turske haljine . . . čalmom obavismo glave pa sjed¬ 
nemo na konje ... i krenemo u dvore pašine, gdje nas 
primi kao goste . . . 

Kad uđosmo u dvor i počastismo se, bila nam je 
prva briga, da doznamo, koliko je družine u dvoru.... 

Na našu sreću nije ih bilo odviše, pa mogosmo, 
dok jedni zabavljahu pašu — jednog po jednog po¬ 
zvavši tobože u pašino ime k njemu — svezati i ba¬ 
citi u osamljeni zatvor, gdje čamiše naša braća . . : 

Kad očistismo dvore — što je brzo išlo, tad za¬ 
ključasmo vrata, postavismo stražu,i pođemo opet paši 
u odaje . . . 

Na znak, da je sve -točno -obavljeno, upita najednom 
naš vođa pašu za raju, za harač i njegovo blago. — Za¬ 
metne se kavga, a naš se harambaša Rajko očituje 
paši. 

A što kaniš, ti pseto đaursko, upita ga paša. 

Čekaj, pašo . . . 'kazat ću ti . . . sjedi mimo, da 
besjedimo . . . 

Kazuj, koliku otkupninu tražiš? . . . 

Ha ha, pašo . . .ti si baš -domišljat . . . al’ de sjedi 
pa da ti, kazujem. 

Kazuj, robe . . . reče paša i sjedne . . . 


Rajku se čelo zamračilo, al ne rekne ništa na 
uvredu . . . 

Ti si se silnog blaga nakrcao . . . što je raja mukom 
zaradila . . . To ćeš blago nama izručiti . 

Nikad, nikad! — 

I batove one plemenite odvest ćemo ko da ni jesu 
tvoji . . . 

Ha lopovi, đaurski skotovi . . . 

Daj mu priši jednu po gubici — vikne Rajko 
najbližemu bratu, ... da pripazi, što pogan govori. — 

Pade pljuska i omami pašu ... a iz lica potekne 
mu krvca . . . 

A sad kazuj, gdje su ti dukati. — 

Reko sam ti, da ih nemam, vraže ... 

Deder Mile, zapovjedi Rajko, odveži mu taj po¬ 
gani jezik. 

Ja priskočim, udarim pašu na muke i tek sada 
oda nam paša, gdje je sakriveno blago, i pove¬ 
de nas u riznicu. Tu vam je bilo nebrojeno blago . . . 
Na podu su razbacane škrinje; a u njima sve, što pa¬ 
met smisli: i dukata malih i velikih i đerdana od bisera 
sitnog i oružja zlatom okovana i kamenjem dragim op¬ 
točena. — Tu vam je bilo nakita iz Stambula i Damaska 
grada, svile i kadife i čilima dragocjenih. — Sve to 
skupio škrti Ibrahime i krcao dugi niz godina . . . 

Sve to blago pokupismo i snosismo na hrpu, da 
ga ponesemo sa sobom. — 

A sad, pašo, pođi do tamnice . . . zapovjedi Raj¬ 
ko .. . reći ćeš nam one haračlije, koji vijerno harač 
su kupili . . . kad se raja jadna pobunila. 

Paša šutke pođe do tamnice . . . 

Kad su bili sužnji izvedeni, on pokaza one harač¬ 
lije, rad kojih se raja pobunila i rad kojih pogiboše 
vođe . . . 

Te sve dade Rajko objesiti, sve pred pašom, njiuim 
gospodarom — a ostale opet utamniči. 

Kad snesosmo i ostalo blago i izvedosmo konje, 
dođe red na pašu. 

Kada na to danas pomislim, reče starac, nekako 
se i zgražam nad onim, što smo učinili, a opet mi je i 
milo, da smo svoje oslobodili toga din-dušmanina . . . 
Za to djelo prosti t će nam Onaj gore, jer smo možda 
stotini nemoćnika očuvali život . . . koje bi onaj tiran 
još uništio . . . 

Ti dakle ne osjećaš ni malo grižnju savjesti — 
upitam ga . . . 

Ne! . . . Naprotiv sam umiren, zadovoljan, što sam 
ono učinio ... a to je i naravno .. . Siledžiji, koji sto¬ 
tinama drugih ojađuje život, nije mjesta med ljudima . . . 

IV. 

Ovce se razdvojiše u dvije rpe . . . pognule glave 
i preživaju . . . Starac sjedne na zemlju . . . 

Miruju, reče. To je vrijeme moga odmora. . . mogu 
i prileći, ako mi se hoće . . . 

Možda bi i danas htio, a ja tome smetam,— Ah! Ne, 
danas mi se ne spava . .. uzbudile me uspomene onih 
mučnih dana . . . 

Misliš li često na one dane? 

Rijetko kada. Ta davno je to bilo ... ali pokadšto 
se ipak desi, a to onda, kad vidim nepravdu... namah 
se sjetim Turčina ... i želio bih, da mogu sudili ko 
onda . . . 

Ne ide to. 

Ne ide, znam, — rekne namještajući se na zemlji. 

I ja se spustim do njega . .. 

Hoćete li, da vam prostrem kaput . . , 

Ne treba ... ja ću i ovako . . . 

Pa dobro . . . tek sam mislio . . . bilo bi mekše . . . 

A sad mi reci, kako se raskrsti s onim životom? 

Da, vidiš ... to ste me već pitali . / . a ja se za- 
pripovijedah . . . Bilo je pod silu; moji svi izgiboše . . . 
a samo ja ostade . . . 

Što, svi izgiboše? 

Da u Sarajevu. 

A kako,? zašto? — 

Rajko imao brata Milemka, poče stari, koji nekako 
pade u šake sarajevskom paši. 

To dočuo Rajko i spremi se, da oslobodi brata. Slao 
ie poruke i prijetnje paši; ali to sve nije koristilo . . . 
Paša se ne umekša,... već i gore stade mučiti Milenka. 

Tada Rajko odluči, da ga oslobodi. . . Udarit će na 
pašu usred Sarajeva . . . A1 uto dočujemo, da je Mi- 
enko podlegao ranama .. . Rajko rikne kao ranjen 
zvijer i odluči uništiti pašu . . 

Usred bijela dana nađosmo se na čaršiji, kamo 
paša često prolazio u džamiju na klanjanje. 

Čekali smo . . . 

• i j aŠ / I® pokaže • • • Stu P ao J' e gordo kroz čaršiju 
i ikad dođe spram naših pendžera, uze ga Rajko na 
nišan i kroz pendžer obori pašu . . . 

Nasta graja u čaršiji. — Nama ne preosta drugo, 
nego da se uklonimo svjetini, te pođemo na protivnu 
stranu. — Ali nas spazi jedno Ture i povika, što ga 
grlo nosilo. Ovamo te, ovud pobjegoše . . . Sad svje- 
tina poteče za nama. Mi bježeći obarasmo mnoge; al 

g’ nu ^ e od reda . . , Dok smo tako bijući se prega¬ 
zili Sarajevo, izgiboše svi, samo se ja spasih i utekoh 
lurcima . . . 

Nije mi se dalo tražiti drugu četu, već smislim, 
da ostavim tu, valjda, prokletu zemlju, gdje vrazi za¬ 
igraše kolo . . . Prohtjelo mi se mirna života . 

Jedne noći prebaci me skeledžija preko Save, i 
ja osvanem u Srijemu ... Iza potucanja od nekoliko 
ana nađem zaklonište u jednom fruškogorskom ma¬ 
nastiru, . . . a poslije i službu . . . Bio sam čuvar lova . . 

Pa lijepo si se namjestio. — 

Al i to ne bilo za dugo . . . 

Kako to? 

Jer i arhimandrit bijaše Turčin, gori no Turčin 

Ja sam očekivao, da će početi pričati o arhiman- 
dridu — Turčinu — al on ušuti. — Gledao je ovce. 

Vruće je! progovori, i digne se stenjući, otjerat ću 
ovce u tor ... ne će da pasu . . . volim dulje u noć, već 
ovako na ovoj priteci . 


I ja se dignem. 

Obiđi ih Garo — rekne starac psetu — u tor će¬ 
mo . . . kreni! . . . 

Pas potrča, zaobiđe ovce i stane lajati. Ovce po¬ 
slušne nagnale prema putu . . 

Tako, tako ... jošte i ćaku ... daj ljenivca, makni 
i njega . . . 

Pas zalaja pred magarcem i poskakujući stade ga 
ujedati za gubicu . . . Magarcu bilo nepovoljno i oma- 
hivao samo glavom. 

Makni, makni — vikne Mile . . 

Pas se jače zaskoči i ugrize magarca . . . Ovaj na- 
glo digne glavu i htjede nogom očepiti Garu; ali ovaj 
vješt izmakne . . . Magarac potrča za njim, da ga do¬ 
hvati, a pas izmiče, dok ga nije domamio na put među 
ovce . . . 

Naprijed, ljenivče, mane čobanin batinom na ma¬ 
garca . . . Kreni, Garo . . . povika za tim psetu . . 
Ovaj zalaja.. . a stado se -stade micati preživajući prema 
toru . . . 

Eto vidite, tako ja već trideset godina. U društvu 
s ovcama, Garom i ćakom proživljujem svoje dane; a 
vjerujte mi .. . zadovoljan sam ... Otkako sam se odi¬ 
jelio od svijeta, postao sam nekako pitomiji, blaži . . . 
Tamo med njima, med vucima . . . postaje čovjek na- 
prasit, svadljiv . . .Turci su ono, pa bi čovjek i stradati 
mogao . . . Al hvala Bogu, da se arhimandrit umek- 
šao .. . da nije popustio, popeli bi me na vješala . . . 

Zašto? 

Jer bi ga ubio? . . . 

Toliko ti je skrivio? 

Bio je Turčin ... i morao sam se ukloniti i unaj¬ 
miti kod današnjega gazde, da mu čuvam ovce. 

Ja ga nijesam dospio pitati, što mu je to arhiman¬ 
drit nažao učinio, jer smo bili zašli na zidanu cestu, 
kojom se vozio moj znanac. 

Što ti tu? upita me ... i ustavi konje . . . 

Da . . , bio sam kod ovaca . . . 

Hoćeš li u kola . . . 

Hoću . . . 

Onda skači . . . 

Mile, zbogom . . . okrenem se čobaninu — hoćeš 
li skoro u selo? . . . 

Hoću večeras . . . 

Dođi, platit ću ti rakiju, pa ćeš mi nastaviti o ar- 
himandridu . . . 

Dobro . . . 

Kola krenuše, a oblak prašine prekrije ovce i 
čobanina . . . 


NOTTURNO 


Gle! Gle! 

Kaj pa to je? 

Kraj steže se hiža naherila, 
Prevzetno je krovek naherila. 

Vu sobi je lampa gorela, 

A vani je bila kmica, 

Pa kad sem čez oblok naluknul se 
Videl sem vesela lica. 


FILIP ROSET 

Harmonika lepo je igrala, 

Najtopleše glase je zbirala. 

Nutri su ljudi popevali, 

Po stolu razlejali vino; 

Ščuric* vu travi sprovađal ih 
Naštimal je pesmicu fino. 

Na nebu zvezde se smjelale, 

Srčece moje su grejale. 


Čuj! Čuj! 

Kaj pak je tuj? 


cvrčak. 

TARTARIN TARASKONAC 

A. DAUDET. Prevodi dr. DRAGO ĆEPULIĆ. 

(Nastavak). 


VI. 

DVA TARTARINA. 

Uz ovu biesnu potragu za avantirama, potrebu za 
jakim uzbuđenjima, mahnitost za putovanjima, za tr¬ 
kom i hitanjem uzduž čitavog svijeta, kako je do bijesa 
bilo moguće, da Tartarin Taraskonac nije nikada osta¬ 
vio Taraskon? 

Činjenica je, da sve do svoje 45. godine neustra¬ 
šivi Taraskonac nije ni jedamput noćio izvan svog 
grada. Nije pače bio ni na onom glasovitom putovanju 
u Marseille, na koje ide svaki dobar provencalac, kad 
postane punoljetan. U najboljem slučaju poznavao je 
Beaucaire, a Beaucaire nije daleko od Taraskona, jer 
treba samo preći preko mosta, i evo Beaucaira. Ali 
na nevolju taj je vražji most bio tako često odnesen 
od vjetra, on je tako dugačak, tako slab, a Rona je na 
tom mjestu tako široka ... te vi pojmite, da Tartarin 
Taraskonac voljaše čvrsto tlo. 

Valja doista priznati, u našem su junaku bile dvije 
različite naravi. »Ja osjećam u sebi dva čovjeka«, re¬ 
kao je ne znam koji crkveni Otac. Rekao bi to bio 
ispravno o Tartarinu, koji je u sebi nosio dušu don 
Quichotteovu, isti viteški polet, isti herojski ideal, 
isto ludovanje za romanesknim i grandioznim. Ali on 
nažalost nije imao tijela slavnoga hidalga, onog koštu- 
njavog i mršavog tijela, one sjene tijela, na koju tvarni 
život nije mogao da utječe, koja je bila kadra da 
probdije 20 noći, da ne skine oklopa i da bude 48 sati 
na životu o šaci riže . . . Tijelo Tartarinovo bijaše na¬ 
protiv vrlo tijelo, vrlo debelo, vrlo teško, vrlo sje- 
tilno, vrlo meko, vrlo razmaženo, puno buržujskih 
hlepnja i kućnih potreba, tijelo trbušasto i kratko na 
nogama besmrtnog Sancha Panse. 

Don Quichotte i Sancho Panca u istoj osobi! Mo¬ 
žete misliti, kako su to dvoje zlo živjeli zajedno! Ka¬ 
kovih je tu borba, kakovih razdora moralo biti! . . . 
Kakav li bi lijepi dijalog tu mogao da napiše Lucijan 
ili Saint-Evremond! Dialog između dva Tartarina, 
Tartarina — Quichottea i Tartarina — Sanche! Tarta¬ 
rin Quichote zanoseći se pričama Gustava Aimarda 
uzvikuje: Putujem! 

Tartarin-Sancha misleći samo na svoj reumatizam 
veli: Ostajem, 

Tartarin-Quichotte, u naponu zanosa : 
Odjeni se slavom, Tartarine! 

Tartarin-Sancho, mirno: Tartarine odjeni 
se flanelom. 

Tartarin-Quichotte, u sve većem zanosu: 
0 divne puške! o mačevi, o indijanska obućo! 

T artarin- Sancho, sve mirniji i mirniji: 
0, dobri pleteni prsluci! o dobri topli nakoljenci! o 
vrijedne kape s ušima! 

Tartarin-Quichotte, izvan sebe: Sjekiru, 
amo sjekiru! 

Tartarin-Sancho, zvoneći sluškinji: Jean- 
nette, donesi mi moju čokoladu! 

I na to se pojavljuje Jeanette s izvrsnom čokola¬ 
dom, toplom, blistavom, mirišljivom, i sa sočnim me¬ 
som pečenim na žeravici s anisom, i Tartarina Sanchu 
to nasmije, te se uguši krik Tartarina-Quiehotta. 


I eto tako je bilo moguće, da se Tartarin Taras¬ 
konac nikad nije makao iz Taraskona. 

VII. 

EVROPEJCI U ŠANGHAJU.. 

Velika trgovina. 

Tatari. 

Ta nije li možda Tartarin Tarasko¬ 
nac samo jedan prosti lažac? 

Fata morgana. 

Jednom međutim gotovo da se Tartarin nije za¬ 
putio na put, na daleki put. 

Tri brata Garcio-Camus, Taraskonci,, nastanjeni 
u Šanghaju, bijahu mu ponudili upravu nad jednom od 
njihovih tamošnjih trgovina. A to je bogme bio život, 
kakav je njemu trebao. Veliki poslovi, čitav narod po¬ 
moćnika, kojim je valjalo ravnati, veze s Rusijom, 
Perzijom, s azijskom Turskom, ukratko velika tr¬ 
govina. 

U Tartarinovim ustima ova riječ velika trgovina 
izgledala je tako velika! . . . 

Kuća Garcio-Camus imala je još i tu prednost, što 
su joj katkada dolazili u pohode Tatari. Tada bi se 
brzo zatvorila vrata. Svi bi pomoćnici pograbili oružje, 
istakla bi se konzularna zastava i pum! pum! pucaj 
kroz prozore na Tatare. 

S kakvim je oduševljenjem Tartarin-Quichotte po¬ 
zdravio ovu ponudu, ne treba da vam istom kažem. Na 
nevolju, Tartarin-Sancho bijaše gluh na to uho, i bu¬ 
dući da je on bio jači od čitave stvari, nije bilo na¬ 
pokon ništa. U gradu se o njoj mnogo govorilo. Hoće 
li Tartarin otputovati ili ne? Kladimo se, da hoće; kla¬ 
dimo se, da ne će. To bijaše događaj . . . Napokon Tar¬ 
tarin nije otputovao, ali stvar ipak pridonese mnogo 
njegovoj časti. Gotovo da je pošao u Šanghaj, ili bio je 
u Šanghaju, za Taraskonce je to bilo jedno. Govoreći 
neprestano o putu Tartarinovu napokon su bili uvje¬ 
reni, da se on doista s puta vratio, te ga sva ta go¬ 
spođa uveče u cercleu ispitivala o životu u Šanghaju, 
o običajima, klimi, opiumu i ondašnjoj velikoj trgovini. 

Tartarin, u sve vrlo dobro upućen, rado je pružao 
pojedinosti, koje se od njega tražile, i na koncu konca 
ovaj vrijedni čovjek nije više sam bio siguran, da nije 
bio u Šanghaju, tako te pričajući po stoti put o dolasku 
Tatara on je došao do toga, da reče sasma naravno: 
»Tada ja naoružah svoje pomoćnike, istakoh konzulsku 
zastavu, i pum! pum! pucaj kroz prozor na Tatare!« 
Slušajući to sav cercle strepi. 

— E, pa onda je vaš Tartarin bio strašan lažac! 

— Ne! i tisuću puta ne! Tatarin nije bio lažac . . . 

— Pa opet, on je morao da znade, da nije bio u 
Šanghaju! 

— E, dabome, da je on to znao. Samo . . . 

Samo, pazite sada dobro, što ću da kažem. Vrijeme 
je, da se jednom zauvijek razumijemo obzirom na re¬ 
putaciju lažljivaca, koju imadu Južnjaci da zahvale 
Sjevernjacima. Nema dakle lažljivaca na Jugu, ni u 
Marseilleu, ni u Nimesu, ni u Tuluzi, ni u Taraskonu. 
Južnjak ne laže, on se vara. On ne govori uvijek istinu, 
ali on drži, da je govori. .. . Njegova laž nije laž, to je 
neka fata morgana . . . 

Da, zračna opsjena! ... I da me dobro shvatite, 
otiđite na Jug i vidjet ćete. Vidjet ćete tu vrašku zem¬ 
lju, gdje sunce sve preobražava i sve većim čini nego 
što je u naravi. Vidjet ćete ona mala provencalska 
brdašca, koja nijesu veća od brežuljka Montmartrea i 
koja će vam se pričiniti gigantskim, vidjet ćete kva¬ 
dratnu kuću u Nimesu — mali ukras za policu — koja 
ce vam se učiniti velika kao Naša Gospa Pariška 
Vidjet ćete,... da je jedini lažac na Jugu, ako ga ima, 
sunce. . . Sve, što ono dirne, to uveličava! . . . Što bijaše 


Sparta u d ane svog sjaja? Veliko selo... Što bijaše 
ena. najboljem slučaju gradić s potprefekturom... 

. lpa if nam se one u historiji čine ogromnim grado¬ 
vima. Lvo, što sunce od njih učini... 

Hoćete li se dakle poslije ovoga čuditi, ako je isto 
ovo sunce, koje sije nad Taraskonom, moglo učiniti od 
jednog bivšeg kapetana kod vojnog odjevnog odjeljenja 
kao^ sto je to Bravida, hrabrog komandira Bravidu, od 
obične repe baobab, i od čovjeka, koji je gotovo otišao 
u Sanghaj, čovjeka, koji je bio u Šanghaju. 



VIII. 

Mitaineova menažerija. — Atlaski lav u Taraskonu. — 
Strahoviti i svečani susret. 

A sada pošto smo pokazali, kakav je bio Tartarin 
iaraskonac u svom privatnom životu, prije nego što 
ga bijaše slava u čelo poljubila i ovjenčala lovorom 
vi jekova, sada pošto smo ispripovijedali ovaj herojski 
život u čednim prilikama, njegove radosti, njegove boli, 
njegove snove, njegove nade, pohitajmo da pričamo o 
velikim stranama njegove povijesti i o osobitom do- 


sudb' U ' * mac ^ a ® e da dade zamaha ovoj neobičnoj 

Bijaše to jedne večeri kod trgovca puškama Coste- 
caldea. Tartarin je Taraskonac baš bio zabavljen time/ 
da pokazuje nekim amaterima, kako se barata puškom 
na iglu, koja je tada bila svježa novost. Iznenada se 
otvore vrata, i jedan se lovac na kape sav uprepašten 
zaleti u dućan kričući: »Lav!... lav! ...« Nastade opća 
prenerazenost, strah, gungula, gužva. Tartarin naperi 
ajunetu, Costecalde otrči da .zatvori vrata. Sve okruži 
lovca, pa ga ispituje, .gužva se oko njeg, i evo što se 

napokon sazna: menažerija Mitaineova na povratku sa 
sajma u Beaucaireu bijaše pristala na to, da se zaustavi 
nekoliko dana u Taraskonu i bijaše se utaborila na 
trgu pred dvorom s mnoštvom zmija, tuljana, kroko¬ 
dila i jednim veličanstvenim atlaskim lavom. 

Lav s Atlasa u Taraskonua! Nikad se od pamti¬ 
vijeka ovakova stvar vidjela nije. Zato možete misliti, 
kako se naši lovci na kape ponosito pogledavahu! Ka¬ 
kva li radost sjaše na njihovim muškim licima, i kako 
se po svim uglovima dućana Costecaldeova šutke sr¬ 
dačni stisci ruku izmjenjivahu! Uzbuđenje bijaše tako 
nenadano, da nitko ne mogaše riječi da nađe ... 

Ni Tartarin. Blijed i uzdrhtao, s puškom još u ruci, 
on premišljavaše stojeći pred tezgom... Atlaski lav 
ovdje, sasma blizu, na dva koraka! Lav! to jest herojska 
\ divlja životinja par exceilence, kralj zvjeradi, divljač 
njegovih snova, nešto poput prve ličnosti one idealne 
trupe, koja mu izvođaše tako lijepe drame u njegovoj 
mašti. 

Lav, trista mu gromova!... 

I atlaski k tomu!!! To bijaše više no što veliki Tar¬ 
tarin mogaše da podnese . .. 

Najednom mu hrpa krvi udari u lice. 

Njegove oči usplamtješe. Grčevitom kretnjom baci 
pušku na rame, i okrenuvši se k junačkom komandiru 
Bravidi, bivšem kapetanu kod odjevnog odjeljenja, reče 
mu gromovnim glasom: »Pođimo, komandiru, da to po¬ 
gledamo.« 

— E, da! ,.. A moja puška! . . . moja puška, što je 
odnosite! ... — stidljivo će oprezni Costecalde. Ali 
Tartarin bijaše već zamaknuo za ulicu, a za njim u ko¬ 
raku i ponosni svi lovci na kape. 

Kad su došli u menažeriju, bilo je tamo već mnogo 
svijeta. Tarascon, junačka rasa, ali odveć dugo lišena 
senzacionalnih prizora, bješe nahrupio na daščaru Mi- 
taineovu i zauzeo je na juriš. Stoga i debela gospođa 
Mitaine bijaše vrlo zadovoljna... U kabilskom ko¬ 
stimu, ruku golih do lakata, sa željeznim narukvicama 
na nogama, s korbačem u jednoj ruci, sa živim operu- 
šanim piletom u drugoj, ova je slavna dama dočekivala 
na ulazu u baraku taraskonske goste, i budući da je i 
ona imala dvostruke mišice, njen je uspjeh bio 
gotovo isto tako velik kao i njenih pitomaca. 

Na^dolazak Tartarinov s puškom o ramenu sve 
protrnu. 

Svi ovi vrijedni taraskonci, koji su se šetali mirno 
pred kavezima, bez oružja, bez nepovjerenja, bez ikakve 
pače pomisli na pogibao, protrnuše od straha videći, 
gdje njihov Tartarin dolazi u daščaru oboružan svojom 
strašnom ratnom spravom. U tren se oka sav prostor 
pred kavezima isprazni. Djeca vikahu od straha, dame 
pogledavahu na vrata. Ljekarnik Bezuquet iščeznu re¬ 
kavši, da ide po pušku . . . 

Malo pomalo međutim držanje Tartarinovo sve 
ohrabri. Miran, uzdignute glave, neustrašivi je Tara- 
skonac polako obišao cijelu daščaru, prošao i ne za¬ 
ustavljajući se pred basenom tuljanovim, pogledao s 
prezirom u očima na dugačku škrinju punu mekinja, u 
kojoj je boa probavljao svoje sirovo pile, i dođe na¬ 
pokon da se postavi pred kavezom lavovim .. . 

Strašna li i svečana susreta! Lav iz Taraskona i 
lav s Atlasa licem u lice . . . S jedne strane Tartarin 
s napetim potkoljenicama naslonivši obje ruke na pu¬ 
šku; s druge strane lav, divski lav, izvaljen u slami, 
žmirkajući očima, tupa izgleda, sa svojom ogromnom 
gubicom, obraslom žutom grivom i naslonjenom na 


prednjim šapama . . . Oboje sasvim mirni, motreći jedan 
drugoga. 

Čudnovata stvar! Bilo da ga je puška s iglom ra- 
srdila, bilo da je nanjušio neprijatelja svog roda, lav, 
koji je dotade gledao Taraskonce izrazom savršenog 
prezira zijevajući im svima u lice, lav se najednom raž- 
ljuti. Najprije on čvrsto dah u se povuče, zagunđa, ra¬ 
širi nokte i ispruži šape, zatim ustane, digne glavu i 
zatrese grivom, razvali svoje goleme ralje i strašno 
riknu na Tartarina. 

Krik strahote bijaše odgovor. Taraskon kao bez 
glave poleti na vrata. Svi: žene, djeca, trhonoše, lovci 
na kape, i sam junački zapovjednik Bravida . .. Samo 
Tartarin niti se ne maknu... On je čvrst i odlučan 
ostao tu pred kavezom, s munjom u očima i s onim 
strahovitim iskrivljenim oblikom ustiju, što ga je cijeli 
grad poznavao ... Čas iza toga, kad su već lovci na 
kape bili malo primireni njegovim držanjem i soliđ- 
nošću prečki na kavezu, približiše se svome gospodaru 
i čuše ga, gdje mrmlja motreći lava: »To da, to bi bio 
lov.« 

Toga dana Tartarin ništa više ne kaza . . . 

IX. 

Čudni učini zračne opsjene. 

Toga dana Tartarin ništa više ne kaza; ali zlo¬ 
sretni čovjek time i odviše kaza .... 

Sjutradan se u gradu govorilo samo o skorom od¬ 
lasku Tartarinovu u Alžir u lov na lavove. Vi ste, 
dragi čitači, svjedoci, da vrijedni čovjek nije ni riječi o 
svem tom kazao; ali vi znate, zračna opsjena... fata 
morgana. 

Ukratko sav je Taraskon govorio samo o ovom 
odlasku. 

Na šetalištu, u cercleu, kod Costecaldeovih 
ljudi se prepaštena lica susretahu: 

— A ovaj, vi znate, šta je novo napokon? 

— A ovaj, što? ... Tartarin odlazi, napokon? 

U Taraskonu sve rečenice počinju s a ova j i 
svršavaju se s napokon. No ovog su dana ozvanjali 
a ovaj i napokon svima tako, te se prozori od njih 
tresli. 

Najvećma je iznenađen bio poradi vijesti, da će ići 
u Afriku, u cijelom gradu sam Tartarin. Ali promislite, 
što čini taština! Mjesto da naprosto odgovori, da on 
uopće ne putuje, da nigda nije ni mislio putovati, ubogi 
Tartarin — kad su mu prvi put govorili o tom putu — 
reče pomalo okolišajući: He, he!. . . možda! ... ne velim 
ne.« Drugi put, kad se već malo više udomaćila u 
njega ta misao, on odgovori: »Vjerojatno da idem.« A 
treći put: »Sigurno da idem.« 

Napokon uveče u klubu i kod Costecaldeovih za¬ 
nesen punčom s jajima, odobravanjem i svijetlom, opit 
uspjehom, što ga je imala u gradu vijest, da putuje, ne- 
srećnik izjavi formalno, da je sit lova na kape i da će 
se doskora dati na progonstvo na velike lavove 
s Atlasa . .. 

Nasta odobravanje. Nato novi punč s jajima, ruko¬ 
vanje, grljenje i serenada s bakljama do ponoći pred 
kućicom baobaba. 

Samo Tartarin-Sancho ne bijaše zadovoljan! Ova 
pomisao na put u Afriku i lov na lavove ispunjala ga 
jezom unaprijed. I vrativši se u stan, dok je još ozva- 
njala pod prozorima počasna serenada, on stade da 
pravi scene Tartarinu-Quichotteu zovući ga ludom, vi¬ 
zionarom, nesmotrenim čovjekom, trostrukom buda- 

lom, izlažući mu u pojedinosti sve nesreće, koje ga če¬ 
kaju na iovom putu, brodolome, reumatizme, vrućice, 
srdobolje, crnu kugu, elefantijazis* i ostalo. 

Uzalud se kleo Tartarin-Sancho, da će se čuvati 
neopreznosti, da će se dobro pokriti, da će sobom po¬ 
nijeti sve, što mu treba, Tartarin-Sancho nije htio ništa 
da razumije. Ubogi čovjek gledaše već, gdje ga lavovi 
razdiru, kako se potapa u pustinjskom pijesku kao po¬ 
kojni Kambiz, i drugi Tartarin nije mogao da ga malo 
umiri drugačije već objašnjujući mu, da ne putuje od¬ 
mah, da nije nikake sile, i da napokon oni još nljesu 
otputovali. 

Jasno je dabome, da se na ovakav pohod ne po¬ 
lazi, a da se ne poduzmu neke mjere opreza. Treba 
znati, kamo čovjek ide, do bijesa, i ne otputiti se 
poput ptice ... 

Prije svega je Taraskonac htio da pročita pričanja 
velikih afričkih turista, izvještaje Mungo-Parka, 
Caikea, doktora Livingstonea, Henri Duveyriera. 

Tu je vidio, da su se ti neustrašivi putnici, prije 
nego što su obukli svoje sandale za daleke ekskurzije, 
pripravljali dugo za podnošenje gladi, žeđe, na hitne 
marševe, na oskudijevanja svake ruke. Tartarin je htio 
da radi kao što su oni radili, i od onoga se dana hra- 
njaše samo »kuhanom vodo m.« Ono, što se u Ta- 
raskonu zove kuhana voda, to su nekoliko kriški kruha 
zamočenih u toplu vodu sa češnjem bijelog luka, malo 
majčine dušice i mrvicom lovorike k tomu. Način ži¬ 
vota bijaše strog, i možete misliti, da je siromašni 
Sancho pravio kiselo lice. 

Uz način hranidbe s kuhanom vodom Tartarin je 
Taraskonac vezao i druge mudre praktike. Tako da se 
navikne na duge marševe, on si zada, da svako jutro 
obiđe grad sedam do osam puta redom, sad ubrzanim 
sad ritmičkim korakom, s laktovima uprtim o tijelo, i 
s dva sitna bijela kamečka u ustima na antikni lačin. 

Zatim bi, da se priuči na noćnu svježinu, na maglu, 
na rosu, silazio svake večeri u svoj vrt i tu bi ostajao 
sve do 10, 11 sati, sam sa svojom puškom, u zasjedi iza 
baobaba . . . 

Najposlije, doklegod je menažerija Mitaineova 
ostala u Taraskonu, lovci na kape, koji su se dulje za¬ 
držali kod Costecaldea, mogahu vidjeti u mraku pro¬ 
lazeći trgom Dvorca jednog tajnovitog čovjeka, koji 
se šetaše uzduž i poprijeko iza daščare. 

To bijaše Tartarin Taraskonac, koji se priučavao 
da u tamnoj noći sluša bez straha lavsku riku. 


X. 

Pred polazak. 

Dok se tako Tartarin trenirao svakovrsnim ju¬ 
načkim sredstvima, sav je Taraskon oči svoje u nj 
upirao; nitko nije za drugo što mario. Lov na kape je 
jenjao, romance umuknule. U apoteci Bezuquetovoj 
klavir je venuo pod zelenom navlakom, a španske 
muhe sušile se nad njim s trbuhom gore . . . Tartari- 
novom ekspedicijom sve je zapelo. 

Trebalo je vidjeti uspjeh Taraskončev u salonima. 
Otimali se o njega, svađali, njega su si posuđivali, 
krali. Nije bilo veće časti za gospođe već ići u mena¬ 
žeriju Mitaineovu s Tartarinom ispod ruke i dati si 
protumačiti, pred kavezom lavovim, kako se love ove 
velike životinje, gdje treba ciljati, na koliko koračaja, 
događaju li se često nesreće i t. d., i t. d. 

Tartarin je davao sva objašnjenja, koja je trebalo. 
On bješe pročitao Julesa Gerarda te je imao lov na 
lavove u malom prstu, kao da je sam lovio. Zato je o 
tim stvarima s velikom rječitošću govorio. 

Ali ipak bijaše najljepši Tartarin uveče na dineru 
kod predsjednika Ladevezea ili kod junačkog zapo¬ 
vjednika Bravide, nekoć kapetana odjevnog odjeljenja, 
kad se donijela kava i kad su Tartarina prinukali, po¬ 
što svi primakoše stolice, da govori o svojim budućim 
lovovima .... 

Tada je junak, upirući se laktom o stol i zabada¬ 
jući nos u crnu kavu, pričao uzbuđenim glasom o svim 
opasnostima, koje ga tamo dolje očekuju. Govorio je 
o dugim zasjedama bez mjesečine, o kužnim barama, 
o rijekama otrovanim oleandrovim lišćem, o snježnim 
mećavama, sunčanoj žegi, škorpionima, kišama od ska¬ 
kavaca; govorio je i o običajima u velikih lavova 
s Atlasa, o tom, kako se bore, o njihovoj nečuvenoj 
snazi i njihovom divljaštvu za vrijeme parenja... 

Zatim bi se, zanesen svojim vlastitim kazivanjem, 
digao sa stola, skakao bi sred sobe i imitirajući lavsku 
riku, pucnjavu karabinke, pum, pum! žviždanje eksplo¬ 
zivnog taneta, st, st! rukama bi lomatao, urlao, bacao 
stolice ... 

Za stolom sve bijaše blijedo. Ljudi se promatrahu, 
kimajući glavom, gospođe zatvarahu oči uz sitne kri¬ 
kove straha, starci vitlahu ratoborno svojim dugačkim 
štapima, a u pokrajnoj sobi dječaci, koji moraju rano 
na počinak, trgnuti naglo iza sna rikom i pucnjavom 
zapadoše u silan strah i moljahu svijeću .. . 

Međutim Tartarin ne polažaše na put. 

(Nastavit će se). 


IZ DJELA „PODOBE IZ SANJ”. 

IVAN CANKAR 


Ove su »Slike iz snova« bile napisane u godinama 
strahote 1914.—1917. Zato je razumljivo, da gdjekoja 
riječ nije tako stavljena, kako bi po pravu trebala da 
bude, i da je gdjekoja zastrta i prevučena. Pa ipak 
neka ostane sve, kako je bilo; za ogled onih teških 
dana i za spomen.« 

Jesen 1917. Ivan Cankar. 

To je ispovijest Cankarova o posljednjem njegovu ve¬ 
ćem djelu, kojim se uz neka druga naročito novelistička 


* bolest, od koje koža postane tvrda i hrapava po¬ 
put slonove. 


vrsta u red prvaka slovenske književnosti. Ma da tu nije, 
kako sam kaže, svaka riječ onakova, kako bi on želio, ipak 
nam je u fragmentima svojega bogatog duha, što nam ga 
je u ovom ciklusu crtica prikazao, uza sve to otkrit i blizak. 
Svoje osjećaje i refleksije, čežnje i rezignaciju, pitanja i 
odgovore nadovezuje u mnogima na prizore ili bar remi¬ 
niscencije iz strahota prošloga rata pa traži duboke sa- 
krite ljepote iza njih ne gledajući ih očima obična čovjeka, 
već očima vidioca, prelazeći iz zbilje u viziju (»Djeca i 
starci«, »Luda Martin«, »Gospodin kapetan« i dr.). A tamo, 
gdje bez obzira na ratne proživljaje traži odgovora svojim 
mučnim pitanjima, što se jedno za drugim natiskuje i ne 

može da ga još nađe, tamo traži smirenja bolu u još ne¬ 
taknutim dubinama ljudske duše (»Zaključana komorica«, 
»Pobratimi«, »Vrzdenec«, »Konac« i dr.). A glas bola Can- 
karova vapi za čovječnošću, pravdom i slobo¬ 
dom, i on nije ni danas još izgubio svojega značenja, on 
nalazi svoj odjek u našim dušama još i danas i to je veće 


njegovo značenje, što upravo po »Slikama iz sanja« ne pri¬ 
pada još prošlosti, već nas prati i našavši supatnika u či¬ 
taocu smiruje ga. 

O životu i radu Ivana Cankara ima opširniji prikaz u 
»Omladini« god. 1918.-19. iz pera dra. A. Cividinija. 

M. G. 


KRALJ MATIJAŠ*) 


Gledao sam tako jasno, kako sada tebe, druže, 
gledam . . . 

Vidio sam kralja Matijaša, gdje sjedi na svojem 
visokom prijestolju od ocjela. Dvorana je bila baš ona, 
koju znademo: niska, mračna i golema, tako da nije 
nigdje bilo ni zidova ni kutova; za svakim se redom 
sivih stubova prostirala druga dvorana u noć i hlad, 
još veća nego iprva. Nigdje nije bilo ni baklje ni svi¬ 
jeće, pa ipak su tihe luči prosijecale mrak, kao da po¬ 
li jeću tihe vještice tik pod svodom. 

Bio sam među njima i nisam bio; njihovu sam 
tešku sapu disao, vidio sam njihova bijela lica i nji¬ 
hovu crvenu krv; pa ipak je, čini mi se, bilo tamo samo 
moje bestjelesno srce. 

Na tom je svojem ocjelnom prijestolju sjedio kralj 
Matijaš, visok i silan. U licu je bio vanredno blijed, 
pod širokim su se čeljustima širili valovi snažne crne 
brade; oči su ležale u dubokim jamama i plamtjele 
mutnim plamenom, orijaške su pesti, gusto obrasle, 
počivale na hrastovu stolu, pripravne, da se dignu. 
Tako je sjedio kralj Matijaš i tako su sjedili i ležali 
i vojnici njegovi; nijedan da bi se ganuo, ali nijedan 
nije ni spavao, -jer svaka bi ura mogla lako da bude 
ona, koja je bila objavljena pred tisuću godina. 

U mutnu plamenu očiju kralja Matijaša i njegovih 
vojnika bilo je napeto očekivanje. Kao da se kazalo 
na uri pomaklo tik do dvanaeste ure i kao da će svaki 
čas udariti bat o zvono. Sve su pesnice snažne, čvrsto 
zgrčene, čekale, da se rastvore i pograbe mač. 

Zaduva hladan noćni vjetar, kao da su se negdje 
u daleku mraku otvorila nevidljiva vrata; crni se va¬ 
lovi Matijaševe brade prenu i zašušte; plamen u nje¬ 
govim očima zaplamsa i bude svjetliji. 

U dvorani se pokaže čudan čovjek, tko zna kako 
i otkuda. Stane iznenada pred hrastov sto kralja Ma¬ 
tijaša. Obraz mu je bio sav polit krvlju, da se mogao 
jedva razabrati; krvlju je i blatom bila pokrita odjeća, 
rastrgana do cunja; lijevi mu je rukav visio mlohavo 
i bio je prazan. Tako je stupio među vojnike kralja 
Matijaša i nije rekao ni besjede, odmah im je bio 
jednak, stajao među njima tiho i nepomično, desnice 
zgrčene u pest; i u tamnim mu se očima upalio plamen 
velikoga očekivanja. 

Dođe drugi; taj je hramao o štaci, jer je imao 
samo jednu nogu; učini jednako kao i prvi. Za njim 
se odmah pokaže treći; a taj je — za golemo čudo — 
nosio vlastitu glavu u naručju; glava je bila okrvav¬ 
ljena od razbarušene kose do čeljusti, a živjela je, oči 
su nezastrte gledale; i netom stupi među drugove, uz¬ 
digne glavu i postavi je među ramena. 

Ta sam čudesa gledao i nisam se čudio; činilo mi 
se, da se sve vrši po pravdi, kako se drukčije ne može 
vršiti. 

*) Po slovenskoj narodnoj tradiciji kralj Matijaš, 
uzor plemenita i pravedna kralja, nije umro, već oče¬ 
kuje u velikoj pećini sa svojim vojnicima čas, da 
ustane i donese narodu opet pravdu. 


Nisam se jednako čudio, ni kad su pridolazile 
duge povorke sa svih strana; povorke, kako ih ljudsko 
oko još nije vidjelo. Nije još vidjelo toliko krvi, bola 
i trpljenja. Tiho su povorke prilazile, iz usta nije bilo 
ni glasa, a ni koraka nije bilo čuti — tisuća za tisućom 
nijemih sjena, koje sve imadu živa tjelesa, imadu oči, 
što gledaju, srca, što kucaju. Povorkama nema konca; 
noć ih besprestanka valja iz svojega mračnog naručja; 
i ta je noć, mislim, bila dulja nego godina. Dvorana 
se širila i razmicala u beskrajnost, da je bilo za sve 
prostora. 

Kralj se Matijaš nije ganuo, a nije ni trenuo pla- 
menim okom, kad je vidio, kako je njegov tabor bio 
već prostran kao dolina Jozafat o sudnjem danu. Toj 
strašnoj noći, u njenoj tišini još strašni joj, nije bilo 
kraja; punu se godinu oduljila i već se prelila u drugu, 
prelila i u treću. 

Bezbrojne sam legije lica vidio, a razaznao sam 
ih i prepoznao sve do posljednjega, u blizini i u tamnoj 
daljini; jer ako su i bila lica okrvavljena, blijeda su 
se sjala iz mraka, slična velikim bijelim vješticama. 
Nema ljudskoga obraza, koga ne bi bilo među njima, 
vojnicima kralja Matijaša. Mladići nježni, golobradi, 
jedva dorasli drvenu konju; muškarci zagorjela lica, 
jakih čeljusti i ozbiljnih očiju; zgrbljeni starci s obje¬ 
šenim sivim brcima i gustim obrvama. Bilo je tu i ve¬ 
liko mnoštvo žena, mladih i lijepih, starih i zgrbljenih; 
a bila su tu zajedno i djeca, koja su upravo prohodala, 
pače i dojenčad sam vidio u naručju majki. 

Sabrali su se bili sa svih strana i krajeva ovoga 
svijeta; koliko je naroda zemlja rodila, svi su bili tu, 
čekali su u taboru kralja Matijaša uru objavljenja. 
Nisam vidio samo bijele obraze, već i rumene, i zaga¬ 
sito smeđe i posve crne. Kako su god bila lica raz- 
lično po rodu i plemenu, po godinama i liku, nešto ih 
je ipak združivalo, što sam osjetio u srcu, kad sam ih 
gledao, ali što se nikako ne da riječju razložiti. Nije 
bila samo zgrušena, crna krv očit znamen svima njima, 
vojnicima kralja Matijaša. Bilo je i nešto drugo i nešto 
više — kao da je svaki od njih nosio na dlanu svoje 
živo, drhtavo srce. U tom je srcu bio spomen na če¬ 
mer, iskapljen do posljednje žarke kapi, na nezaslužen, 
nečuven bol, na bezbožne krivice, na kazan bez grijeha 
i osude, na sramotu i poniženje, na zgaženu ljubav, 
na izdanu vjernost, i prevarenu nadu. Ali nad čitavim 
tim mrkim jezerom čemera — a iz jezera čemera se i 
rodila — sjala je neugasljivo mirna luč očekivanja, 
moćne, čiste vjere u onu veliku uru, što bijaše ob¬ 
javljena. 

To je eto bio čovjek, bičevan i orobljen, ponižen 
i osramoćen od krivice. To je bio vojnik kralja Ma¬ 
tijaša. 

Crni se svod rastvorio, nebesa su zasjala, digao se 
silni kralj Matijaš — 

Ništa nisam više vidio. 

Kada je to sve bilo, i gdje? Kada će i gdje će biti? 

GOSPODIN KAPETAN. 


Mnogo je već vremena, što su i moji snovi i snovi 
svakoga čovjeka dobili posve nov, upravo zaseban 
oblik. Nisu više nikako puste tlapnje, teške magle, koje 
se bez smisla prelijevaju jedna u drugu pa se napo¬ 
sljetku rasplinu u ništa. Nisu to više oni snovi, koje 
čovjek pred jutro ugleda nazirući ih dremovnim očima 
pa pola smiješeći se pola ljutit mahne rukom: »Bijes 
vas odnio, odakle vas i doveo!« — i koje nato i smije¬ 
šno i jezivo dmagle u bezdan, kao što se i zli duhovi 
u praskozorje posakriju po šumi. Snovi, što ih sada 
snivam ja i što ih snivaš ti, to je sjen žive istine; likovi 
su doduše neobično uvećani, nadasve čudno iznakaženi 
i tajanstveni, ali istina ipak ostaje, spoznaješ je odmah, 
i srce ti je turobno. 

Bilo je hladno jesenje jutro, magle su se vukle po 
dolini i plazile oko strmih gorskih rebara, na vršcima 
se u zrakama rane zore bjelasao prvi snijeg, što je 
noću zapao. Nebo je bilo jasno; još se sjećalo noćnoga 
snijega i hladnih jutarnjih zvijezda, ali je već očeki¬ 
valo sunce. 

Gledao sam kroiz prozor; to okno nije nigda još 
bilo oprano, stoga sam gledao kao kroz koprenu, ali 
sam sve točno raizbirao, što se preda mnom zbivalo; 
pače i glasovi su bili u čistom jutarnjem uzduhu tako 
jasni, da sam čuo i razumio svaku riječ. Dvorište je 
bilo pedalj visoko nasuto crnjkastim prahom, koji se 
bio preko noći pretvorio u masno blato; jednakim su 
takim prahom bile pokrite i niske strehe baraka i uvelo 
lišće oraha, koji se samotan ustobočio usred dvorišta; 
pod tim je orahom držao vojnik na uzdi osedlana konja 
koji je rzao i podrhtavao od studeni i nemira. 

U dugu je ravnu redu stajala kumpanija, spremna 
da se još te iste ure 'krene na bojište. Stajali su tamo 
kao od kamena, nijedno oko nije trenulo; pod bre¬ 
menom teških uprtnjača nejaka su tjelesa bila lagano 
pognuta. Nikada prije nisam vidio na samom jednom 
tijesnom prostoru toliko mlade ljepote. Svi su obrazi 
bili još veoma mlađahni, gotovo djetinji i svi su bili 
svježi, kao da su umiveni u zori i rosi; i u očima je 
bila svijetla rosa, gledale su kao iz dalekih krajeva, 
iz lijepih sanja; a sve su bile ukočeno uprte u gospo¬ 
dina kapetana, koji je laganim, nebrižnim korakom 
stupao gore dolje ispred nijema reda. 

Kapetan je bio neobično visoka uzrasta, za glavu 
je bio viši od kumpanije; zaogrnut u prostran crn 
plašt, ispod kojega se pokazivalo dvoje veoma dugih 
i tankih nogu; u ruci, koja je i u rukavici bila košćata 
i kao pandžasta, držao je štap, o koji se hodajući odu¬ 
pirao. U obraz mu nisam zagledao, 'jer je neprestano 
okrenut prema redu. Korak za njim stupa mlad za¬ 
stavnik, koji se gdjekad plaho obazre, kako se možda 
ozire čovjek, koji bi htio da pobjegne, pa oćuti, da je 
bez smilovanja zatvoren. 


Još je jednom počeo gospodin kapetan s kraja 
svoju pregledbu. Zastao je pred prvim brojem u redu, 
pred visokim, vitkim momkom, koji je zurio u nj crnim, 
nijemim očima. Kapetan je stupio tik preda nj. 

»Kako ti je ime?« 

Momak je kazao svoje -ime i tada mi je sunulo 
kroz dušu: ta poznajem te, ti lijepo, mlado momče! 
Ti zamišljeni, što zreš s punim srcem u veliku buduć¬ 
nost! Muž među drugovima, poslušno dijete među 
mudrim starcima! Živa grana na drvetuj 'da je odsijeku, 
ranili bi i samo drvo! 

Kapetan je dalje ispitivao: 

»Imaš li oca kod kuće?« 

»Nemam ga više!« 

»A koliko braće i sestara?« 

»Nemam ih!« 

»Živi li ti bar mati?« 

»Majku jofš imam!« 

I svijetlo zasja u nijemim očima. 

Tada kapetan digne štap, dotakne se okovanim 
krajem momkovih prsa i namigne zastavniku, što ie 
za njim stajao. Taj izvadi iza rukava bilježnicu i drh¬ 
tavom rukom zapiše ime njegovo. A momak problijedi. 

Kapetan prođe mimo drugoga i na nj se i ne 
osvrne; pristupi do trećega i potanko ga omjeri. Taj je 
bio upravo veseo, razgovorljiv i naočit mladić, poznat 
pjevač i ljubimac djevojaka. Imao je zdrav, pun obraz, 
uz male se uši privilo par svijetlo-smeđih pramenova 
kose, plave su oči glasno pjevale,* tamno se crvene 
usnice zaokružile u prijatnu smiješku. 

»Imaš li vjerenicu kod kuće?« upita kapetan. 

»Imam, gospodine kapetane!« 

Još su glasnije zapjevale plave oči, a u svijetlu 
se daljinu vinula pjesma. 

Kapetan digne štap, zastavnik bilježi. I pjesma u 
plavim očima ugasne. 

Tako je stupao gospodin kapetan lagano dalje uz 
dug red; pregledavao je, ispitivao i izabirao. Gdješto 
je izostavio i dva tri, gdjekoga nije ni pogledao, a gdje¬ 
što ih je zabilježio i po pet šest zaredom. Učini mi se, 
da navlastice i promišljeno izabira najsnažnije i naj¬ 
ljepše. 

Došao je do kraja, posljednji je put digao štap, 
nato se okrenuo. Tada ugledam i njegovo lice, i srce mi 
zastade. To je lice bilo bez kože i bez mesa, mjesto očiju 
u lubanji iskopane dvije duboke jame, dugi, šiljati 
zubi reže nad golom, velikom čeljusti. Kapetanu je 
bilo ime Smrt. 

»Napred . . . stupaj!« 

Kumpanija se u trenu okrenula i odmarširala čvr¬ 
stim koracima dolje u maglu. Pred njom je jahao ka¬ 
petan; visoko iznad magle vijorio se njegov crni plašt. 


RAD HRVATSKIH REFORMATORA U ISTRI. 


Među Hrvate u Istri, koja je u XVI. stoljeću 
pripadala koje pod mletačkp republiku, a koje pod 
austrijsku vladu, prodre također doskora reformacija. 
Isprvine je i sama mletačka republika naginjala no¬ 
vom vjerskom pokretu, no s viemenom prione i ona 


Dr FR. BUČAR. 

doskora opet starom katoličanstvu, te zavede pače 
i sama inkvizicju protiv nevjernika. Tako je mleta¬ 
čka inkvizicija djelovala i po Istri, koliko je ona po¬ 
litički pripadala Veneciji. U austrijskom dijelu Istre, 
u pazinskoj grofiji nijesu također austrijski vojvode 





- 42 — 


dopuštali novu vjeru, te je svatko, tko se priznavao 
luteranom, bio izagnan. 

Uza sve to se reformacija po Istri i to baš naj¬ 
prije u pazinskom kraju znatno i brzo raširila, te je 
upravo Pazin postao središtem, iz kojega se reforma- 
cija širila po Istri. Spominje se, da je pazinska općina 
već god. 1549. pristala uz reformaciju. Biskup od Pule 
Klaudije Sozomeno tražio je od nadvojvode Karla, da 
dade zatvoriti protestantske propovjednike, koji su 
dolazili u njegovu dejecezu, a i riječki kapetan Leo- 
nardo Athems dobio je dopuštenje, da može zatvarati 
protestantske propovjednike u Istri i na Krasu. Au¬ 
strijski su nadvojvode zabranili u zemlju pozivati nove 
propovjednike, evangelicima oduzimlju službe, te ih 
predavaju katolicima. Nadalje se zabranjuje čitanje 
heretičkih knjiga, pokapanje protestanata, te držanje 
protestantskih škola i crkvi. 

Preko Trsta prelazila je reformacija i u zapadnu 
Istru. U Trstu je bilo već god. 1523. po nalogu nad¬ 
vojvode Ferdinanda zabranjeno čitati luteranske knji¬ 
ge. Po istočnoj Istri i po otocima širio se protestanti¬ 
zam preko Kranjske. Hrvatsko svećenstvo u Istri, po¬ 
ticano nekim svojim biskupima, osobito braćom Ver- 
gerijima, prionulo je u velikom mnoštvu uz reforma¬ 
ciju. Istra je bila pače u tom pogledu zastupana s ne¬ 
ko vrlo uglednih ličnosti, od kojih su neki, kano 
Flacije, došli i na svjetski glas. Hrvatski svećenici, 
osobito pak glagolaši, tim su radije pristali uz refor¬ 
maciju, pošto se ona širila njihovim narodnim jezikom 
hrvatskim i omiljelom glagolicom. Sačuvan nam 
je njemački prijevod glagolskog pisma od Vincenca 
Vernkovića iz Tinjana kraj Pazina na Matiju Poma- 
zanića, koji je bio zaposlen kod hrvatske tiskare za 
izdavanje protestantskih hrvatskih knjiga u Urachu 
(25. II. 1562.), gdje mu se ovaj zahvaljuje na pripo- 
slanoj hrvatskoj glagolskoj Postili. U tom pismu, koje 
možemo smatrati javnim mnijenjem tadanjeg doba, 
hvali se uvelike barun Ivan Un g n a d i njegov pcsao 
oko hrvatske protestantske tiskare u Urachu u Wiir- 
temberškoj, a Stjepana Konzula Istranina i Antuna 
Dalmatina nazivlje drugim Ćirilom i Metodijem, koji 
su pravu istinu svetoga pisma iznijeli na svijetlo na 
našem hrvatskom jeziku: Bog neka udijeli svoju mi¬ 
lost svoj toj gospodi i svima, koji su oko toga radili i 
brinuli se, a mi Hrvati molimo Boga svaki dan sve¬ 
srdno i ponizno, da isti započeto božansko hrvatsko 
djelo i koncu privede, a poslije smrti, podijelio im 
Bože raj nebeski.« 

Iz parnica, koje je mletačka vlada povela pro¬ 
tiv pristalica nove vjere u Istri, saznajemo, da se re¬ 
formacija dotakla svakog grada u Istri. U popisu tih 
parnica nalazimo citirana skoro sva mjesta: Novigrad, 
Pula, Labin, Milje, Piran, Plomin, Bale, Tinjan, Fazana, 
Kopar, Umag, Gorica, Buzet, Trst, Prem, Vodica, Tur- 
nijak, Rijeka, Ližnjan, Vrsar, Osor, Frata, Poreč, 
Oglaj, Motovunj, Trzić, Gradiška i Vranja. 

Svi sumnjivi bili su pozvani pred crkveni sud, 
a protiv njih podignute vjerske parnice. Svi su se 
morali uz javnu pokoru odreći svih vjerskih novota¬ 
rija. Tko se nije htio pokajati, morao je ostaviti sve 
mletačke zemlje i vode, te bijaše javno izopćen iz 
crkve. Najstariji takav proces je od god. 1542., a po¬ 
sljednji od god. 1775. Ukupno ih imade pobilježenih 
161, od kojih se mnogi tiču i optuženih Hrvata, kako 
bar sudimo po njihovim imenima. Najveći kontingenat 
spisa dala je obitelj Vergerija, s kojom je u savezu pre¬ 


ko 50 procesa. Grad Kopar čini se da. je bio sijelo nove 
nauke, uz koji je i Labin dao neke odlične borce na 
tom polju. Da spomenemo samo glasovitog teologa 
Flacija Ilirika iz Labina. Župniku Bonifaciju iz Buzeta 
poklonjena su dva primjerka glagolskog Katekizma iz 
hrvatske protestantske tiskare u Urachu. Pošto je 
čuo puljski biskup, da se u Vodnjanu nalaze heretici, 
izdao je proglas na talijanskom i hrvatskom jeziku 
(vulgari sermone) dne 5. II. 1584., koji se proglas imao 
u crkvi sv. Blaža u nedjelju kod mise svečano proči¬ 
tati i pribiti na crkvena vrata. U tom proglasu poziv- 
lju se svi oni, koji znadu za kojeg heretika, da dođu 
za tri dana pred inkvizitorno povjerenstvo pod prije¬ 
tnjom ekskomunikacije, našto se mnogo svjedoka pri¬ 
javilo. Osobito se spominje neka obitelj Cinea, koja je 
pristajala uz novu vjeru, te je bila jako raširena po 
Istri. Neki Bartol Cinea spominje se na dvoru Franje 
Barba, vlestelina u Waxensteinu (od Kozljaka). Berto 
Cinea iz Tinjana bio je već godine 1583. osuđen, jer se 
već sedam godina sastaje s mnogima, koje poučava 
u krivoj vjeri prema knjigama od Lutera i Vergerija, 



Petar Pavao Vergerije ml. 

koje je dobivao iz Njemačke. Isti bude osuđen na vje¬ 
čni zatvor, u kojem imade svakoga petka postiti, jednu 
čitavu godinu moliti krunicu, ispovjediti se i pričestiti 
kod pouzdanoga svećenika četiri puta na godinu, a 
jednu godnu da imade svakog petka moliti na kolje¬ 
nima litanije, te svakog jutra imade izmoliti sedam 
puta Očenaš i Ždravo Marijo za mrtve. Ova osuda 
bila je pročitana glasno uz posebnu abjuraciju Cineje 
u crkvi na jedan svetac, kada je bilo sakupljeno mnogo 
naroda. Osuđenik je stajao s pokorničkim odijelom i 
svijećom u ruci, te je morao zamoliti i cijeli sakupljeni 
narod za oproštenje. Poslije prisege bude Cineji ozna¬ 
čena kuća u Vodnjanu za stanovanje i doživotni za¬ 
tvor. Na Cresu propovijedao je u novom duhu provin¬ 
cijal franciskana fra Saldo Lupetino, kojeg su kano he¬ 
retika u Mlecima g. 1541. zatvorili, a nakon 20-godi- 
šnjeg tamnovanja potopili u lagunima. Lupetino je bio 
rodom iz Labina, te je prvi ustao za novu vjeru u 
Istri, a uz njega su doskora pristali i njegov nećak 
Flacije i biskup Vergerije. 

Tršćanski su biskupi također pristajali uz no¬ 
vu vjeru. Tako je biskup Petar Bonomo pristao uz 

reformaciju te je i Primoža Trubara god. 1526. namje¬ 
stio i posvetio za svećenika, te mu je dao i prve upu¬ 
te u novoj vjerskoj struji. Trubar je pače najprije u 
Trstu propovijedao u novom duhu na slovenskom je- 
Eiku. Poslije Bonoma (1546.) bude izabran biskupom 
pređašnji senjski biskup Franjo Jozefić Rican, koji je 
također odmah bio poradi krivovjerja optužen i pro¬ 
tjeran. Na Rijeci, koja je u crkvenom pogledu tada 
spadala biskupiji puljskoj, također se bila raširila re- 
formacija, te je biskup od Pule Klaudije Sozomeno 
izdao god. 1595. strogu naredbu, da suzbije protestan¬ 
tizam, te je na Rijeci ukinuo hrvatsko bogoslužje, kano 
pomagalo hrvatskim protestantima. 

Mletačka inkvizicija i austrijska vlada iskorijenile 
su doskora sasvim reformaciju iz Istre, te su i strogo 
pazili na importovanje hravtskih protestantskih knjiga 
iz susjedne Kranjske u Hrvatske za Istru, te se često 
spominje, kako su se ove po Istri vrlo slabo raspa- 
čavale. 

Uza sve poteškoće bilo je u Istri dosta odličnih 
muževa, koji su bili pristali uz reformaciju, te su po¬ 
takli i stvorili po<sebnu hrvatsku protestant¬ 
sku glagolsku književnost, koja je kasnije 
znatno uplivala na razvoj hrvatske a napose crkvene 
književnosti. U tom je pogledu osobito važna ličnost 
bivši biskup u Kopru i Modrušu PetarPavaoVer- 
g e r i j e. 

Vergerije se rodio u Kopru (1489.), te se najprije 
dao na pravo. Kad mu je žena umrla, pođe u Rim, te 
postane svećenik. Papa Klement VII. i car Ferdinand 
zavolješe ga toliko, da je nekoliko puta bio poslan u 
Nj>emačku kano legat, te se sastao i s Luterom, ko¬ 


jeg je htio nagovoriti za koncil u Italiji, a ne za Nje¬ 
mačku, kako je Luter sa svojim pristalicama težio. 
God. 1536. postade Vergerije za svoje zasluge bisku¬ 
pom u Kopru i ostavi Rim te bude od kurije osumnji¬ 
čen, da naginje novoj vjeri. Da se opravda od sumnje, 
napisao je djelo »Adversus apostatas Germaniae«, no 
kako je zato morao čitati mnoga djela njemačkih re¬ 
formatora, pridruži se i sam novovjercima. Vergerije 
predobije za novu nauku tršćanskog biskupa Jozefića 
i svog brata biskupa u Puli Ivana, koji su sad počeli 
obraćati narod u Istri na novu vjeru. Vergerije dođe 
pod crkvenu istragu, a inkvizija ga liši biskupske 
časti i progna iz Kopra. Nastojao je, da dođe pred 
koncil u Tridentu, da se opravda, no ne bude pušten, 
te ostavi sasvim katoličku vjeru i zaputi se u Švi¬ 
carsku, gdje je napisao više brošura, u kojima je nasto¬ 
jao opravdati svoj postupak. God. 1553. pođe Vergerije 
u Tiibingen na poziv wiirtemberškog vojvode Krištofa, 
koji je zaštićivao protestante, te bude kod njega stalno 
namješten kao vjerski diplomata. 

Vergerije se bavio prevođenjem protestantskih 
knjiga na talijanski jezik, te je i prvi došao na ideju, 
da se iste knjige prevedu i izdadu hrvatskim je¬ 
zikom. U to je ime nagovorio vojvodu Krištofa, da je 
pozvao glasovitog slovenskog reformatora Primoža 
Trubara, koji je tada kao protestantski pastor živio 
prognan iz Kranjske u Rothenburgu na Tauberi, te je 
već godine 1553. izdao dvije protestantske slovenske 
knjižice u Tiibingenu. Po savjetu Vergerijevu podu¬ 
pirao je vojvoda Krištof uređenje slovenske i hrvatske 
glagolske tiskare u Tiibingenu i Urachu, gdje se po¬ 
slije nastanio Ivan barun Ungnad, koji se osobito bri¬ 
nuo oko hrvatske protestantske tiskare i njihovih sa- 
radnika. Vergerije ni Trubar nijesu znali dosta hrvat¬ 
ski, pa su zato trebali hrvatskih saradnika, koje su 
rekvirirali iz Istre. Vergerije je pomišljao i na to, da se 
stvori jedan svesla venski jezik za sve južne 
Slavene. God. 1555. izdao je Vergerije dvije brošurice 
na latinskom i talijanskom jeziku, koje su prevedene 
na hrvatski i slovenski. Napis hrvatske brošure glasi: 
Razgovaranje Megiu Papista i ednim Luteran. Stu- 
maceno po Antone Segnane. Štampan v Padoue miseca 
setembra po Gracioze Percacine, godischie 1555. Knji¬ 
žica je napisana istarskočakavskim narječjem i u reli¬ 
giozno polemičnom duhu. Ime pisca i mjesta je apo¬ 
krifni, brošura je u istinu štampana u Tiibingenu, a 
potiče bez sumnje od Vergerija. Vergerije je htio upra¬ 
vljati slovenskom i hrvatskom tiskarom, te je pošao i 
na jug, dan nađe saradnike. U Istri je bio do Akvileje, 
odakle je poslao pozdrav Korneliju Frankopanu kraj 
Udine u Kaštelu, gdje se napominje i Dujam Franko- 
pan u Castell-Porpetto (1583), koja su obojica nagi¬ 
njala reformaciji. U svoju je domovinu Vergerije vrlo 
malo dolazio, te se samo napominje, da je desete go¬ 
dine, otkako je ostavio Kopar, poslao svom gradu reli¬ 
gioznu poslanicu, da ostavi staru i da prigrli novu vje¬ 
ru, no bez uspjeha. Vergerije je nastojao, da predobije i 
Poljake za reformaciju, a zanimao se i za češku braću, 
no nije uspio. Napisao je i izdao je mnogo toga na tali¬ 
janskom, latinskom i njemačkom jeziku, a mnoga su mu 
djela prevedena na njemački, francuski i poljski jezik. 
Pisao je u duhu nove vjere, te umre god. 1565. u Tiibin- 
genu. Trubar mu je dao posljednju utjehu, a pokopan 
je uz Ivana Ungnada, koji je umro godinu dana prije. 
Da li je i koliko je sudjelovao Matija Grbić (ro¬ 
dom po svoj prilici iz Labina oko 1503.-8.) u hrvatskom 
književnom pokretu i reformaciji, nije dokazano. On 

je doduše imao veza s Primožem Trubarom, wiirtem- 
berškim vojvodom Krištofom i Vergerijem, no umro 
je već godine 1559., kada je tek započeta akcija oko 
izdavanja hrvatskih protestantskih knjiga. Lako je me¬ 
đutim moguće, da je baš Grbić preveo Vergerijevo 
Razgovaranje, pošto se onda nalazio na sveučilištu u 
Tiibingenu. 

Više se u tom pogledu istakao Matija Flacius 
Illiricus (Vlacić-Franković), glasoviti protestantski 
teolog. Flacije se rodio dne 3. ožujka 1520. u Labinu od 
oca Andrije iz stare plemićke obitelji.- Prve je nauke 
svršio u Labinu, a zatim pođe u Veneciju, gdje je učio 
osobito jezike, a isto tako i glagolicu i ćirilicu. 


Htio je ići u Bolognu, gdje je bio njegov ujak Baldo Lu- 
petno, no on ga je savjetovao, da ide u Njemačku, gdje 
će upoznati slobodniju vjeru i crkvu. Na to krene u 
Augsburg i Basel gdje je učio jezike hebrejski i grčki. 
God. 1540. pođe u Tiibingen Grbiću a g. 1544. njego¬ 
vom preporukom u Wittemberg Lutheru i Melanthonu, 
te prione uz reformaciju i postane g. 1545. magistrom 
filozofije, a druge godine profesorom na sveučilištu u 
Wittembergu. Oženi se u nazočnosti Luthera, no kako 
se nije slagao s vjerskim interimom, po kojem se sve¬ 
ćenicima do vrhovne rješidbe u crkvenom koncilu do¬ 
puštala ženidba i kalež, ako priznadu papinski primat, 
preseli se u Magdeburg. Tu je započeo borbu protiv 


F 




IFfriM&Š i*ili. 

IPtaa 7£a , o , [nnirt)HP:j m+ih/o , iiuh P3(i] < t?rrnsi/tm < 5 ! 3 nm!: * 
M3'.a > |!iilioauun nnanarfmiOiiJi’ihooHrtia a HtraMss 3 ♦ 







r/9 ~H \li 

ft ^ '<■**' j —_ __ _ 

A.HTOK IV 6V D AL.A\ ATA, 
EXVL 4 


IPa acnafi00srA»3 nntfmnKSM:! tfrrmJiKatfcns, xy.iftfTt».8QBP3rtl* 

fi'J aIih, r.j ju rarhaoaMJ, s 4 


Stjepan Istranin ili KonzuL 


crkve, pape i koncila, a njegova se nauka prozove fla- 
cijanizmom. God. 1557. bude imenovan u Jeni sveu- 
čilištnim profesorom teologije i hebrejskog jezika te 
crkvenim superiintendentom. Flacije je napisao do 140 
spisa, no najvažniji njegov rad bio je leksikon u 13 
knjiga »Centuriae Magdeburgienses«, koje je on ure¬ 
đivao i bio glavni saradnik. Flacijevu radnju »De voće 
et vocabulo fidei«, u kojoj je izašla i poslanica na Ver- 
gerija, preveo je Trubar na slovenski i dodao svom 
katekizmu (1550.), a i hrvatski su reformatori preveli 
na hrvatski jezik i dodali glagolskom i ćirilskom ka¬ 
tekizmu (1561.), no bez Flacijeva imena, jer flacija- 
nizam nije bio trpljen u W(irtemberškoj. Saradnici u 


hrvatskoj protestantskoj tiskari u Urachu tražili su 
i savjeta u Flacija radi revizije svojih djela, jer nema 
u Njemačkoj čovjeka, koji bi bolje poznavao sv. Pi¬ 
smo, te bio tako vješt glagolici i ćirilici. Flacije je bio 
preporučen Ungnadu, te si je već bio nabavio neke 
dijelove ruske biblije. Flacije se izjavio sporazumnim, 
da će kod prijevoda sudjelovati, kada više nije mo¬ 
gao ostati u Wurtemberškoj s Prijevodi neka mu se 
pošalju po pouzdanim ljudima, a on će ih rado pre¬ 
gledati, no njegovo se ime ne treba spominjati. God. 
1562.—3., nalazio se Flacije u Regensburgu, pošto je 
poradi svojih nazora morao ostaviti Jenu, a onamo 
su mu poslali hrvatski reformatori svoje prijevode i 

korekture, te je Flacije obećao, da će i sam prevo¬ 
diti, no nije poznato, koliko je on uistinu kod toga 
sudjelovao. God. 1566., pođe Flacije u Augsburg, Ant- 
werpen i Strassburg, kamo su ga pozvali pod uvjetom, 
da prestane polemizovati. Tolikim seljenjem osiromaši 
vrlo, te nije mogao održavati više svoje porodice i 
pošalje svog sina u Labin, da proda svoj imutak, koji 
mu je još tamo preostao. God. 1575. bude i iz Strass- 
burga kano heretik prognan, te krene u Frankfurt, 
gdje je i umro (1575). Flacije je poglavito tražio cr¬ 
kveni koncil, da dokaže svoje tvrdnje, no do toga 
nije više došlo. Imao je tri sina, najstariji dr. Matija 



Grob Aleksandra Velikog. Prije desetak godina išla je 
jedna grupa evropskih naučenjaka po Aziji, da ispituje sta¬ 
rine. I na tome svome putu naiđu na jedan divni grob na 
morskoj obali u pokrajini Siriji, koji dotle ni jedan nauče- 
njak nije vidio. Ispitujući i kombinirajući o tome, čiji to 
može biti grob, dođu na misao, nije li to možda grob Ale¬ 
ksandra Velikog, kralja makedonskog. 

Ta vijest o tome divnom grobu u Siriji došla je na¬ 
ravno u novine. Nato je jedan naučenjak, koji nije bio s onom 
komisijim, u listu »Revue d'Egyte« objavio, da to nikako ne 
može biti, da je grob Aleksandra Velikog, jer je danas skoro 



bio je liječnikom u Rostocku. Šteta, da nije Flacije 
aktivno radio u hrvatskoj protestantskoj tiskari, jed¬ 
nako kao i Grbić, koji bi kano učeni ljudi sigurno i 
originalne radove izdali, dok su tamošnji hrvatski sa- 
radnici samo Trubarova djela prevodili. Najbolji živo- 
topisac Flacijev Nijemac Preger ovako karakteriše nje¬ 
govu sposobnost. »Mladić, tuđinac i Slaven, koji je 
došao tek prije nekoliko godina u Wittemberg i bio 
dotada u podređenom položaju, usudio se da napadne 
najveće evangeličke autoritete, koje je donekle i po¬ 
bijedio, stavivši se na čelo velike i moćne stranke fla- 
cijanizma. 



sigurno, da je Aleksandar Veliki pokopan u Aleksandriji u 
Egiptu. Aleksandriju je sam Aleksandar Veliki podigao g. 
331. Do njegova groba ne može nitko doći, a još manje ga 
otvoriti, jer je taj grob u kripti Danijelove mošeje, koja je 
sazidana baš na onome mjestu, gdje je nekada bila palača 
starih egipatskih kraljeva Ptolomejavića. Kada bi se moglo 
ući u tu kriptu i ispitati je, bilo bi vrlo zanimljivo; možda 
bi se našlo samo mrtvo tijelo Aleksandrovo, a možda i ka¬ 
kav dragocjeni spomenik iz velike biblioteke aleksandrij- 
ske, najznamenitije u starome vijeku. 



AMATERSTVO. 


FILATELIJA 

Nove jugoslavenske marke. Izašle su preštampane 
nove provizorne marke i to na bivše invalidske marke, ko¬ 
jih je preostalo još velika zaliha. Na modroj marci od 25 
para preštampana je vrijednost od jednog dinara, a na sivim 
markama od 15 para preštampane su vrijednosti od osam i 
trideset dinara. Doskora će izaći i nove vrijednosti preštam¬ 
pane na crvenoj invalidskoj marci. Međutim su ove marke 
već falzifikovane, jer su pojedinci kupili još prije cijele 
arke od invalidskih maraka, te su ih sami dali preštampati 
novim vrijednostima. Dalje su izašle nove porto marke u 
obliku dosadašnjeg izdanja i to u vrijednosti od 5, 10, 20 i 50 
dinara, što je dosta skupo za one sabirače, koji sakupljaju 
nerabljene marke. Kako se i stara dosadanja zaliha maraka 
načinjena u Americi primiče kraju, to su naknadno naručene 
od nekih vrsti još nove zalihe. Ujedno se misli i na to, da 
se izdadu opet nove marke, te će se raspisati natječaj za 
novu seriju. U obzir će tu doći novi lik kralja i kraljice te 
najljepši predjeli cijele Jugoslavije. Dosadanja poštarina je 
opet povišena za sto po sto, te se tom zgodom pomišlja i na 
nove vrijednote kod budućeg izdanja. 

Međunarodna izložba maraka otvorena je sada u Že- 
nevi prilikom zasijedanja Lige Naroda. Na izložbi sudjeluje 
skoro cijeli svijet, amateri i trgovci, te je izložba 
vrlo lijepo uspjela. Mnogi veliki sabirači izložili su svoje 


najveće rijetkosti. Od slavenskih država sudjeluje službeno 
Češkoslovačka i Poljska republika, a da li sudjeluje i naša 
država, nije dosada još poznato. 

Brazilija je izdala spomen-marke na uspomenu progla¬ 
šenja samostalnosti. Spomen-marke su izašle u obliku prvog 
izdanja od god. 1843., koje je sad već vrlo rijetko te 
s historičkim motivom, kada je car don Pedro I. iz portu¬ 
galske kuće Braganzza proglasio dne 7. rujna 1822. neovis¬ 
nost Brazilije. Marke su vrlo lijepe, te se mnogo traže od 
filatelista, koji sabiru i prekomorske krajeve. 

Nove turske marke. Angorska vlada, na čelu koje 
nalazi se poznati Kemal-paša, izdala je posebne serije ratnih 
maraka, koje se zovu Kemal-pašine marke. Najprije su bile 
preštampane stare zalihe turskih maraka s pretiscima kao 
provizorne marke, a na to su naštampane nove serije. Na 
markama je prikazana narodna skupština u Angori i doga¬ 
đaji od posljednjih burnih vremena. Neke od tih maraka, 
od kojih nisu učinjene velike zalihe, poglavito kod provizo¬ 
rija, već su sada vrlo rijetke. 

Anahronizam na markama. Britanska vlada izdala je 
na spomen Kolumba posebne marke u Zapadnoj Indiji za 
otoke Newis i St. Christof, koje je otoke otkrio Kolumbo 
god. 1493. Marke su anhronističke u toliko, što se na njima 
prikazuje, kako Kolumbo motri s lađe na dalekozor nove 
otoke, a dalekozor je optičar Zacharias Hanssen otkrio tek 
sto godina iza toga. 

SOKOLSTVO. 


GIMNASTIČKE SVEČANOSTI. 

Međunarodni gimnastički turnir u Ljubljani. I. Jugo¬ 
slavenski svesokolski slet u Ljubljani. 
Slet Orlova u Brnu. Još god. 1914. imao se je odr¬ 
žati u Ljubljani veliki svesokolski slet, no policija ga je u 
ono burno predratno vrijeme zabranila, poglavito poradi 
naumljenog dolazka Srbijanaca na slet, koji je tada priređi¬ 
vala Slovenska Sokolska Zveza. Sada, kada su nastala druga 
vremena, odredio je novi J. S. S., da se održi I. Jugoslaven¬ 
ski slet u Ljubljani, na koji su bili pozvani poglavito češki 
sokoli. Ujedno je i međunarodni gimnastički savez odredio, 
da se tom zgodom održi i u Ljubljani međunarodni gimna¬ 
stički turnir, te je tako bila sokolska svečanost spojena 
s međunarodnom gimnastičkom priredbom. Dne 11. i 12. au¬ 
gusta obdržan je međunarodni gimnastički' turnir, kod kojeg 
su sudjelovali: češkoslovački i jugoslavenski sokolovi, te 
francuski, belgijski i luksemburški gimnaste. Na turniru na¬ 


stva, te inozemaca, a posebne točke imao je i muški i ženski 
podmladak. Vojska je također nastupila s ostalim sokol- 
stvom i u samostalnim točkama, na koji se način htio po¬ 
kazati savez između narodne vojske i sokolstva. Ujedno je 
i češka vojnička gimnastička škola nastupila sa svojim vjež¬ 
bama. Posljednji dan su nastupili i slovenski sokolski ko¬ 
njanici, te su izveli nekoliko vrlo lijepih vježbi. Navečer 
bile su prikazane razne gimnastičke akademije u nekim 
ljetnim sokolskim vrtovima te zabavištima, a pred starim 
gradom bio je u noći koncerat sokolskih fanfara i pjevačkih 
društava uz najsjajniju rasvjetu i vatromet. Na Veliku Go¬ 
spu održana je velika sokolska povorka po cijelom gradu, 
kod koje su sudjelovali svi sokolovi i gosti do 8.000 osoba, 
a pribivao je s balkona državne zgrade i kralj s kraljicom. 
Tu su izrečeni sokolski pozdravi od starješine češkoslovač- 
kog sokolstva dr. Josipa Šajnera i starješine jugoslaven¬ 
skog sokolstva dr. Vlad. Ravnkara Povorke su pak vo¬ 
dili vođa češkoslovačkog sokolstva dr. Jindra Vaniček 
i vođa jugoslavenskog sokolstva dr, Viktor Murnik, koji 


tjecali su se po jedan odjel od šest vježbača i to u prostim 
vježbama na spravama i u lakoj atletici. Rezultat bio je slije¬ 
deći: I. Čehoslovaci II. Jugoslaveni III. Francuzi, IV. Belgi¬ 
janci i V. Luksemburžani. Svi su dobili počasne darove, koje 
je darovao naš vladar, belgijski kralj te ostale države. Oso¬ 
bito treba istaknuti, da su vanredno dobro bili klasificirani 
Jugoslaveni, koji su samo za nekoliko bodova postigli 
manje od Čehoslovaka. U jugoslavenskom odjelu bili su 
sami slovenski sokoli. Dne 13., 14. i 15. augusta održan je 
slet, na kojem se sakupilo do deset tisuća jugoslavenskih 
i oko pet tisuća čeških sokolova. Vrijeme je sletu vanredno 
pogodovalo, te su kroz tri dana bile vrlo uspjele sokolske 
vježbe na velikom sletištu, koje je bilo vrlo ukusno sagra¬ 
đeno blizu glavnog kolodvora. Prvi dan došao je na vježbe 
i sam kralj s kraljicom i cijelom vladom, te je sletište 
dupkom napunilo. Najvažnije točke bile su proste vježbe, 
gdje je nastupilo do 3000 sokolova i 2500 sokolića. Na pro¬ 
gramu bile su mnoge točke jugoslavenskog i češkog sokol- 


su bili ujedno i tehnički vođe sviju gimnastičkih sokolskih 
priredaba. 

Za sletskih dana obdržavala su se i natjecanja jugosla¬ 
venskog sokolstva u raznim kategorijama za pojedince i po 
odjelima u prostim vježbama, na spravama i u vježbama lake 
atletike, te su u glavnome u svim kategorijama pobijedili 
slovenski sokoli i sokoliće. 

U isto vrijeme priređena je bila i sokolska izložba u 
jednoj školi u više dvorana, u kojoj je bilo izloženo sve, što 
se tiče razvoja jugoslavenskog sokolstva do danas. Nanose 
su bili zanimljivi izlošci za početak stvaranja slovenskog *o- 
kolstva u Ljubljani, koje je najstarije na jugu, uspomene na 
razvoj hravtskog sokolstva i na prve hrvatske sokolske le¬ 
tove u Zagrebu, mnogobrojne zastave od najstarijih vre¬ 
mena, razni sokolski darovi, fotografije, itd. 

Tjedan dana prije sleta bila je javna vježba srednjo¬ 
školske omladine na istom sletištu, kod koje su sudjelovali 
djelomično srednjoškolci i iz ostalih krajeva naše države, 
no većinom iz Slovenije. 



Proste vježbe Sokola. 

Istodobno, dok su trajali svečani sokolski sletski dani 
u Ljubljani, obdržavao se i veliki slet ili tabor čeških 
Orlova u Brnu, kod kojeg su sudjelovali i Orlovi i 
Orliće iz Jugoslavije. Dok su sokoli liberalna gimnastička 
organizacija, koja je poglavito među Čehoslovacima razgra- 
njena, a od Jugoslavena osobito kod Slovenaca, orlovi su 
ujedno članovi sveopće katoličke gimnastičke organizacije, 
koja imade svoje posebne saveze po cijelom svijetu. Sa 
strane Jugoslavena pribivalo je tom sletu do tisuću Orlova 
i Orlića i to ponajviše iz Slovenije. Cijeli slet je bio sasvim 
nalik sokolskom i po istome sistemu. U povorci bilo je u 
svemu do dvadeset tisuća češkoslovačkih i jugoslavenskih 


orlova i orlića, a od gostiju: Danci, Englezi, Poljaci, Rusi, 
Rusini, Nizozemci, Francuzi, Belgijanci i Švicari, dok je na 
javnoj vježbi nastupilo oko četiri tisuća muških i tri tisuće 
ženskih. Ujedno su bila i gimnastička natjecanja orlova i 
orlića, gdje su se također istakli osobito Slovenci. Prema 
tome se vidi, da je gimnastika kod Slovenaca najbolje raz¬ 
vijena od Jugoslavena, jer se tamo sokolstvo skoro deset 
godina prije razvilo nego li u Hrvatskoj, gdje je prvi Hrvat¬ 
ski Sokol utemeljen god. 1874. u Zagrebu. Šteta da su ove 
dvije velike slavenske gimnastičke organizacije rascijepane 
u dvoje, namjesto da se upotpunjuju, te tako nije ni jedna ni 
druga potpuna. Dr. B. 



Proste vježbe Sokolića, 

NOVE KNJIGE, 


Ivan Mažuranić: Smrt Smail-age čengijiča. Zagreb, 
Književni Jug, 1922. Velika pjesma našeg klasika Ma- 
žuranića izišla je ovih dana u novom izdanju s ilustracijama 
Joze Kljakovića i komentarom Nikole Andrića. Komentar 
je samo stvarni i jezični, a Kljakovićeve ilustracije lijepe i 
žive. Knjiga je lijepo opremljena pa će moći poslužiti i 
srednjoškolskoj mladeži. 

Domjanić: Popevke. Iza poduže stanke nastavila je 
Matica Hrvatska izdavanje svojih glazbenih edicija. Tako 
je upravo izdala Domjanićeve Popevke u skladbi mladog 
vrsnog glazbenika i skladatelja dra. B. Širole. To je rukovet 
ljupkih kajkavskih pjesmica, priređenih za pjevanje s kla- 
virskom pratnjom. Skladbe su naišle kod prve izvedbe na 
opće odobravanje i priznanje. 

Gobineau: Preporod u Italiji. Među redovitim izda¬ 
njima »Narodne knjižice« izašlo je ovo glasovito djelo grofa 
Gobineau-a, jedinstveno u cijeloj svjetskoj književnosti. Tko 
hoće historičku vjernu, živopisnu, a uz to perom umjetnika 
prikizanu sliku renesanse — taj neka čita ovu doista kla¬ 
sičnu knjigu. Niz je to historičkih scena, u kojima je prika¬ 
zano doba i ljudi renesanse kao Savonarola, Cesare i Lucre- 
zia Borgia, pape Aleksandar VI., Leo X. i Julije II., Machia- 
velli, Rafael, Michel Angelo, Lionardo i t. d. Prizorima iz 
života običnih ljudi upotpunjuje se ova slika renesanse tako, 


da nam je u ovom izvrsnom djelu sasvim dočarana i oživljena 
ova vanredna epoha historije. Hrvatski prevod »Renesanse« 
priredio je dr. D. Grdenić, a donosi i historičke portrete 
Savonarole i »Kneza među zločincima« Cezara Borgi-e kano 
i umjetnički naslovni list. 

J. Sterija Popović: Rodoljupci. Rijetko je koja knjiga 
danas tako savremena kao ova stara srpska komedija iz 
g. 1848. U toj izvrsnoj satiričnoj komediji prikazani su »ro¬ 
doljupci«, koji okreću kabanicu prema vjetru, kojima je pa¬ 
triotizam tek sredstvo za obogaćivanje i sticanje časti, koji 
viču i prijete, kad to ništa ne stoji, a kukavni su i niski, 
kad prijeti najmanja opasnost. »Rodoljupci« su odlična sa¬ 
tira lažnog i frazerskog patriotizma, »prikaz svega onoga, 
što se pokazalo fantastično i ružno u srpskom društvu pri¬ 
likom pokreta od 1848.« (Skerlić). Kako su prilike iz god. 
1848. u mnogom slične današnjim i kako je Sterija Po¬ 
pović jedan od najboljih naših komediografa, kojem i danas 
jedva imamo premca, nije čudo, da su »Rodoljupci« na pr. 
u Beogradu danas jedna od najradije gledanih komedija i 
da ovo izdanje »Pozorišne biblioteke« dolazi baš u pravi 
čas. Knjizi predhodi informativan predgovor o životu i radu 
J. Sterije Popovića, a dodan je i tumač manje poznatih 
riječi. 









ZAGONETKE. 

I. Narodne pitalice 

1. U našega djede noge gore glede. 

2. Mlado hodi četveronoške, odraslo dvonoške, ostar¬ 
jelo tronoške. 

3. Tko živi od vjetra? 

4. Što ide na tavan bez ljestava. 

II. Strategijska (bojna) zagonetka. 

U utvrdi sa 20 odjeljaka ima u svemu 200 vojnika Oni 
treba da budu pripravni za borbu na sve četiri njezine 
strane jednako i stoga su raspoređani tako, da za svaku 
stranu (frontu) utvrde ima 70 vojnika, kako slika prikazuje*. 


10 

10 

10 

10 

10 

10 

10 


10 

10 


10 

10 


10 

10 

10 

10 

10 

10 

10 

10 

10 


Ako ih u boju padne 60, kako kako će ih zapovjednik 
morati razmjestiti, ako hoće, da ih je na svakoj strani 
spremno po 60 i da u svakom odjeljku ima vojnika. 

III. Skrivačice. 

Nađi u svakoj od ovih skrivačica ime mjesta u Jugo¬ 
slaviji* 

1. Gdje kučak ovaca ne mari, kurjak ih ganja. 

2. Tko s plitkom žlicom kusa, dugo kusa. 

3. Svatko torbu svoju neka pazi. 

4. Tko sije kukolj, kukolj mu rađa. 


K. R. Mostar. Vaša pripovijest »Bijednici« ima doduše 
i gramatičkih i jezičnih nedostataka, kako ste i sami opazili, 
no to bi se sve dalo dotjerati, da je sve ostalo u redu. Pri 
čanje je suhoparno, a za tako malu pripovijest ipak je pre¬ 
više tri mrtvaca. 

Z. Vitković. »Slijepac« ne će u štampu. Pošaljite koju 
pjesmicu. 

I. R. Bos. B. Namjerih se na Vašu pjesmu »Glas o 
večnom smirenju«. Pjesma pokazuje, da imate talenta, ali 
ipak već po svojoj sadržini nije za naš list. Izvolite poslati 
štogod drugo, što će bolje odgovarati našoj publici. 

M. Istranka. Ja sam zakasnio, da Vam pišem u roku, 
koji ste mi dali, i tako sada ne znam, gdje ste. Ne zamjerite, 
ali čovjek uz najbolju volju ne dospijeva, da još i privatno 
piše suradnicima, premda bih to radi same stvari često i sam 
želio. — Primio sam Vašu pošiljku. Gledat ću, da što upo¬ 
trijebim, ali će trebati dotjerivati. Stihovi Vam donekle teku 
glatko, a onda najednom zapnu. Fali Vam ona konačna re¬ 
cenzija, koju biste Vi sami morali obaviti, pa ne bi bilo i 
hrapavih stihova. Osim toga na mnogo mjesta žrtvuje mi¬ 
sao za volju stiha ili sroka, a to ne smije biti. Svakako mo¬ 
rate vježbati, jer se ni pjesnici savršeni ne rađaju. 

Primorac đak. Pjesma »Kasna jesen« je vrlo loša. »Cr¬ 
tica« Zvona daleko je bolja po zamisli, ali ste misao vrlo 
suho obradili. Pokušat ću nešto od nje načiniti, ako se bude 
dalo. 

S. M—B. Vi se u svom pismu nazivate pjesnički po¬ 
četnik. Htjeli ste si očito polaskati tim nazivom. Vaši sti¬ 
hovi ni to ne potvrđuju. Vama fali do pjesnika — sve. Vi u 
pjesmi kidate glave visibabama, što Vas Vaša odabranica ne 
ljubi. Pa onda velite: 

»0 ja bježim — bježim, 

Što odavle dalje mogu, 

Jer znam, da ju ljubim, 

A ona mene ne.« Nakraju Vam od žalosti 
teku suze »teške, bolne, slatke i mile.« 

Vi biste mogli i za svoj pjesnički polet reći ono, što 
velite u svojoj pjesmi: »Poletio bih napred, 

A I’ me puta nešto 
I drži me nazad 
Nešto bolno, teško.« 



Kinfingmei. Vaš je Notturno, kako vidite, trebao po¬ 
pravaka. — Javite se opet. Zašto se ne pretplatite na 
Omladinu? 

B. Rajčević. Ljubavnih pjesama ne štampamo. 

J. T. Split. Pjesma »Pokraj mora« ne će u štampu. Nije 
loša, ali nema u njoj ništa poradi čega bismo je donijeli. 

Josip K. gimn. Požega. Ni Vaši »Crni stihovi« nijesu 
još dosta dotjerani. 


Upravo je izašla 

Hrvatska Čitanka za 
II. razred srednjih škola 

u novom izdanju. 

Naručuje se kod: 

Društva Hrvatskih srednjoškol¬ 
skih profesora 

Zagreb, Medulićeva ulica broj 33. 


























„Pregled matematike" 

t. j, „Zbirka definicija, poučaka (formula) i metoda 
uz nekoliko primera i zadataka", od profesora 
Antuna Vukasovića, obuhvata gradivo srednjih ško¬ 
la: I. deo Aritmetika, II. deo Geometrija, III. deo 
Počeci infinitezimalnog računa. Sva su tri dela u 
jednoj knjizi (200 str.), koja stoji 12 Din., s poštari¬ 
nom 12*50 Din., a s preporukom 14 Din. Dobiva 
se u knjižarama ili direktno od tvrtke : 

M. Vukasović 

Brankov prilaz 5a. Split Brankov prilaz 5a. 


PRVA HRVATSKA ŠTEDIONICA 


OSNOVANA GOD. 1846. 


OSNOVANA GOD. 1846. 


U ZAGREBU 

Dionička glav.: K 60,000.000. Pričuve: K 130,000.000 


PODRUŽNICE: Beograd, Bjelovar, Brod n. S., Crikvenica, Čakovac, Daruvar, Delnice, Djakovo, 
Gjurgjevac, Ilok, Karlovac, Kraljevica, Križevci, Nova Gradiška, Mitrovica, Ogulin, Osijek, 
Požega, Rijeka, Senj, Sisak, Sv. Ivan Zelina, Subotica, Varaždin, Vel. Gorica, Vinkovci, Viro¬ 
vitica, Vukovar, Zemun. ISPOSTAVE: Osijek D. Gr., Sušak, Vinica. MJENJAČNICA: Zagreb. 


P r j ma uloške na knjižice i na tekući račun. 


Prima 


Eskomptira mjenice i devize. 


na inkaso tu- i inozemne mjenice* 


Ivrlaio 4 1 / 2 °/o-tne založnice i 4 1 /2°/o-tne komu- 
IZUClJC nalne obveznice, koje imadu oprost 
od poreza, pupilarnu sigurnost i jamčevnu sposobnost. 


Kupuje i prodaje 


valute i devize 


IvrlaiO čekove i kreditna pisma te obavlja 
IZUaJC isplate na temelju akreditiva na sva 
tu- i inozemna mjesta. 

Podijeljuje hipotekarne zajmove na 


kuće i na nekretnine. 


jjflVljfl }> urzovne naloge savjesno i ku- 


lantno, 

Posreduje 


kod predoznaka iz Amerike 
u tuzemstvu. 


••••••< 



















Veliki izbor 


Engleskih tkanina ^ 
te Engleskog plat: 


M 


preporuca 



Zagreb 

Ilica broj 35. 

Telefon broj 20-49 

Solidna podvorba 


*••••••••••••••••••••••••••••••••••••••••••••••••••••••••••••••••••• 

Umjetničko nakladni zavod 

J. Čaklović, Zagreb 

Telefon br. 12-74. ... Gundulićeva ul. 1. 

Naklada umjetničkih dopisnica« 
knjiga i slika. — Vlastita konfek¬ 
cija listovnog papira. — Izdanje 
knjižnice „Jugoslavenska biblio¬ 
teka" „Umjetničke monografije" 

„Naša domovina". 

Tražite prospekte i cjenike] 


Naklada I trgovina umjetničkih siika 

Petar Nikolić, Zagreb 

Ilica 36. I. kat. 

Preporuča svoje bogato skladište narodno hi- 
storičkih umjetničkih slika. Jedini zavod sa slikama 
izradjenih od naših prvih umjetnika. 

Prekrasni i ukusni okviri četverouglasti, okrugli 
i ovalni sv.ju veličina. 

Izašla nova naša sliki „Kosovska djevojka” od 
Uroša Predića. — Veliki izbor madona i ikona na 
skladištu. 

Prikladni darovi za svaku prigodu. 

_Najveći stoga i najjeftiniji zavod te vrste. 

Tražite prospekte. Tražite prospekte. 


ST. KUGLI 


KNJIŽARA HRVATSKOG SVEUČILIŠTA JUGO¬ 
SLAVENSKE AKADEMIJE, ZAGREB, ILICA 30. 


PREPORUČAMO U NAŠOJ NAKLADI: 

UZORNA DJELA IZ HRVATSKE I SVJETSKE KNJIŽEVNOSTI 


Knjiga I. SMRT SMAIL - AGE ČENGIĆA. Pjesan 
Ivana Mažuranića. — Uvod i bilješke napisao dr. 

David Bogdanović. — Cijena K 12'—. 

Knjiga II. LUČA MIKROKOZMA. Spjevao Petar II. 

Potrović-Njegoš, valdika crnogorski. Izdanje priredio 
dr. David Bogdanović. — Cijena K 12'— 

Knjiga III. Demeter Dimitrija, TEUTA. Tragedija u 
5 čina. — Izdanje priredio dr. David Bogdanović. 

Cijena K 14'— 

Dr. David Bogdanović: PREGLED KNJIŽEVNOSTI HRVATSKE I SRPSKE 


Knjiga IV. SRPSKI PRIPOVJEDAČI I. — Šćepan 
Mitrov Ljubiša. — Milan D. Miličević. — Milorad 
P. Šapčanin. — Pajo Marković-Adamov. — Priredio 
dr. David Bogdanović. — Cijena K 21'— 

Knjiga V. SRPSKI PRIPOVJEDAČI II. — Milovan 
Đ. Glišić. — Laza K. Lazarević. — Janko M. Vese- 
linović. — Priredio dr. David Bogdanović. — Cijena 
K 16 — 


Knjiga I.: Hrvatska i srpska tradicionalna književnost. 

— Stara književnost hrvatska i srpska. — Književnost 
hrvatska od XV. vijeka do Gaja (1830.). — Književnost 
srpska od XVIII, vijeka do Vuka St. Karadžića (1814.). 

— Cijena broširano K 50'— Lijepo uvažano K 90'— 
Knjiga druga, dio I.: Ilirski pokret. — Vuk St. Kara- 


džić i njegovi suvremenici. — Hrv. književ. za apsolu¬ 
tizma. — Cij. broširano K 64'— Lijepo uvez. K 104*— 
Knjiga druga, dio II.: Srpski romantizam. — Novo 
ustavno doba u Hrvatskoj. — Srpski realisti, — 
Hrvatska književnost poslije Senoe. — Cijena bro¬ 
širano K 50'— Lijepo uvezano K 90'—. 


Preporučamo za nabavu svim školama, uredima, odvjetničkim pisarnicama, novčanim 
zavodima, trgovačkim poduzećima i poslovnicama, u našoj nakladi novo izašlu: 

ZEMLJOVIDNU KARTU KRALJEVSTVA S H S od prof. dra. A. Franović - Gavazzija 

napeti primjerak 4 lista) a K 240’—, primjerak obrubljen platnom i polunapet a K 300'—, primjerak sav na platnu 
napet a K 470'—, primjerak sav na platnu napet sa štapovima, svako izdanje za K 50'— više. — Veličina karte 
128/152 cm. — Isto imademo u nakladi s latinskim i ćirilskim naslovom, te se može dobiti prema želji. — Prepo¬ 
ručamo također sve školske knjige kao i pisaći i risaći materijal uz najjeftinije dnevne cijene, 
















